“В и К”ООД

**гр. КЪРДЖАЛИ**

# МЕЖДИНЕН ФИНАНСОВ ОТЧЕТ

# ТЕКУЩ ПЕРИОД 01.01.2017 - 30.06.2017г

**юли 2017 година**

###### „В и К” ООД гр. Кърджали

**ПОЯСНЕНИЯ КЪМ ФИНАНСОВ ОТЧЕТ**

**Предмет на дейност и основна дейност на предприятието**

Основната дейност на „ВиК”ООД гр.Кърджали се състои във водоснабдяване, канализация, пречистване на водите и инженерингови услуги в страната и в чужбина,експлоатация на водоснабдителни язовири, проучване, проектиране, изграждане, поддържане и управление на водоснабдителни,канализационни,електро и топло-енергийни системи включително и пречиствателни станции /както и извършване на всякакви услуги и сделки в страната ичужбина.

“В и К”–ООД гр. Кърджали е Търговско дружество с ограничена отговорност, което е регистрирано с фирмено дело № 2506/1991 година на Кърджалийския окръжен съд т.2;рег.1;стр.7;пар.1; пореден номер 3 със седалище гр. Кърджали и адрес на управление бул. България № 88**.**

Съдружници в дружеството са:

|  |  |
| --- | --- |
| Държавата в лицето на МРРБ | 51% от дяловете; |
| Община Ардино | 4% от дяловете; |
| Община Джебел | 3% от дяловете; |
| Община Кирково | 8% от дяловете; |
| Община Крумовград | 8% от дяловете; |
| Община Кърджали | 18% от дяловете; |
| Община Момчилград | 5% от дяловете; |
| Община Черноочене | 3% от дяловете. |

Към 30.06.2017 г. средносписъчният брой на служителите на „ВиК” ООД, гр.Кърджали е 356.

#### ИЗЯВЛЕНИЕ ЗА СЪОТВЕТСТВИЕ

Предприятието води своето текущо счетоводство и изготвя финансовите си отчети в съответствие с Международните стандарти за финансова отчетност (МСФО).

**БАЗА ЗА ИЗГОТВЯНЕ НА ФИНАНСОВИТЕ ОТЧЕТИ И ПРИЛАГАНИ СЪЩЕСТВЕНИ СЧЕТОВОДНИ ПОЛИКИ**

**Промени в счетоводната политика**

Възприетата счетоводна политика е последователна с прилаганата през предходната година.

Настоящият финансов отчет е изготвен в съответствие със Закона за счетоводството и всички Международни стандарти за финансови отчети (МСФО), Международни счетоводни стандарти (МСС), тълкуванията на Постоянния комитет за разяснения (ПКР) , тълкуванията на Комитета за разяснения на МСФО (КРМСФО), които ефективно са в сила и са приети от Комисията на Европейския съюз.

Представянето на финансовия отчет съгласно Международните стандарти за финансови отчети изисква ръководството да направи най-добри приблизителни оценки, начисления и разумно обосновани предположения, които оказват ефект върху отчетените стойности на активите и пасивите, и на оповестяването на условни вземания и задължения към датата на отчета, и респективно върху отчетените стойностни размери на приходите и разходите за отчетния период. Тези приблизителни оценки, начисления и предположения са основани на информацията, която е налична към датата на финансовия отчет, поради което бъдещите фактически резултати биха могли да бъдат различни от тях.

Следните нови изменения към съществуващи стандарти и нови разяснения, издадени от Съвета за Международни счетоводни стандарти (СМСС) и приети от ЕС са влезли в сила през 2016г:

**МСФО 11 Съвместни предприятия**

**Изменение:** Счетоводно отчитане на придобивания на дялове в съвместно контролирани дейности

**Пояснение:** Когато придобиващият придобива дял в съвместно контролирана дейност, която представлява „бизнес“ според МСФО 3, той следва да прилага счетоводно отчитане съгласно МСФО 3 до размера на дела си с изключение на изискванията, противоречащи на МСФО 11 (пар. 21А и Б33А). Дружеството счита, че изменението няма да окаже ефект върху настоящия финансов отчет.

**МСС 19 Доходи на наети лица**

**Изменение:** Планове с дефинирани доходи: Вноски на наетите лица

**Пояснение:** Променен пар. 93. При планове с дефинирани доходи, когато според формалните условия на плана наетите лица (или трети лица) правят вноски в плана, се позволява предприятията да приспадат вноските от разходите за трудов стаж в периода, през който е положен трудът. Дружеството счита, че изменението няма да окаже ефект върху настоящия финансов отчет.

**МСС 16 Имоти, машини и съоръжения**

**Изменение:** Изясняване на приемливите методи на амортизация

**Пояснение:** С изменението на МСС 16 (пар. 62А) се забранява прилагането на метод на амортизация, който се основава на приходите, генерирани от дейност, в която се използва даден актив. Дружеството счита, че изменението няма да окаже ефект върху настоящия финансов отчет.

**МСС 38 Нематериални активи**

**Изменение:** Изясняване на приемливите методи на амортизация

**Пояснение:** С изменението на МСС 38 се въвежда опровержимото предположение, че за нематериалните активи не е подходящо прилагането на метод на амортизация, основаващ се на приходи, с изключение на ограничени случаи (пар. 98А). Дружеството счита, че изменението няма да окаже ефект върху настоящия финансов отчет.

**МСС 16 Имоти, машини и съоръжения**

**Изменение:** Растения носители (лозови масиви, плодни дървета и др.)

**Пояснение:** Растенията носители вече не са в обхвата на МСС 41, а в обхвата на МСС 16. Но продукцията, отглеждана на растенията носители (грозде, плодове, чаени листа и др.) остава в обхвата на МСС 41. Дружеството счита, че изменението няма да окаже ефект върху настоящия финансов отчет.

**МСС 41 Земеделие**

**Изменение:** Растения носители (лозови масиви, плодни дървета и др.)

**Пояснение:** Растенията носители вече не са в обхвата на МСС 41, а в обхвата на МСС 16. Но продукцията, отглеждана на растенията носители (грозде, плодове, чаени листа и др.) остава в обхвата на МСС 41. Дружеството счита, че изменението няма да окаже ефект върху настоящия финансов отчет.

**МСС 27 Индивидуални финансови отчети**

**Изменение:** Метод на собствения капитал в индивидуалните финансови отчети

**Пояснение:** В пар. 10 е включен методът на собствения капитал като трети позволен метод, който може да се прилага в индивидуалните финансови отчети за отчитане на инвестициите в дъщерни, асоциирани и съвместни придприятия. Дружеството счита, че изменението няма да окаже ефект върху настоящия финансов отчет.

**МСС 1 Представяне на финансови отчети**

**Изменение:** Инициатива във връзка с оповестяванията

**Пояснение:**

*Същественост.* От пар.54 за статиите в отчета за финансовото състояние е премахнат изразът „като мимимум“, от което следва, че дадена статия се представя отделно само ако е съществена. Ако даден стандарт съдържа определени минимални изисквания за оповестяване, то се прави само ако информацията е съществена.

Не трябва да се намалява разбираемостта на финансовите отчети чрез предоставянето на несъществена информация, която замъглява съществената информация, или чрез обобщаване на съществени статии, които имат различен характер или функция (пар. 30А).

*Подразделяне на статии и междинни сборове.* Дадена статия в отчета за финансовото състояние и отчета за печалбата или загубата може да бъде разделена на отделни статии, ако такова представяне е уместно за разбирането на финансовото състояние и финансовите разултати на предприятието (пар. 55 и 85, променени).

*Позиции от друг всеобхватен доход, възникващи от инвестиции, отчетени по метода на собствения капитал.* Променен пар. 82А, според който делът от другия всеобхватен доход на асоциирани или съвместни предприятия, отчитани по метода на собствения капитал, трябва да се представи по една статия от двете групи статии: които впоследствие ще бъдат прекласифицирани към печалбата или загубата и които няма да бъдат в бъдеще прекласифицирани.

*Структура на пояснителните приложения.* МСС 1 не предписва конкретен ред по отношение на пояснителните приложения, затова когато се определя поредността на изложението в пояснителните приложения, следва да се вземе под внимание ефектът върху разбираемостта и сравнимостта на финансовите отчети от страна на потребителите (пар. 113).

Значимата счетоводна политика не е нужно да бъде оповестявана в едно пояснително приложение (бележка). Вместо това може да бъде включена заедно със свързаната информация в други пояснителни приложения.

**МСФО 10 Консолидирани финансови отчети**

**МСФО 12 Оповестяване на дялове в други предприятия**

**МСС 28 Инвестиции в асоциирани предприятия и съвместни предприятия**

**Пояснение:**

* С изменението на пар.4(а)(iv)/МСФО 10 се потвърждава, че освобождаването от изготвянето на консолидирани финансови отчети се прилага и от дъщерните предприятия на дадено инвестиционно предприятие, когато самите дъщерни предприятия са предприятия майки.
* С изменението на МСФО 10 се потвърждава, че само дъщерно предприятие, което не е инвестиционно предприятие, но което предоставя услуги, свързани с инвестиционната дейност на инвестиционното предприятие (управляващо дружество), се консолидира. Всички останали дъщерни дружества, когато самите те са инвестиционни предприятия, се оценяват по справедлива стойност в печалбата или загубата.
* С изменението на МСС 28 се позволява, без да се изисква, инвеститор, прилагащ метода на собствения капитал за свое дялово участие в инвестиционно асоциирано или съвместно предприятие, да запази оценяване по справедлива стойност от страна на инвестиционното асоциирано или съвместно предприятие по отношение на неговите инвестиции в дъщерни предприятия.

Дружеството счита, че изменението няма да окаже ефект върху настоящия финансов отчет.

**Годишни подобрения на МСФО, цикъл 2010 – 2012 г.**

**МСФО 2 Плащане на базата на акции**

**Изменение:** Въведени нови дефиниции в Приложение А

**Пояснение:** Отделни дефиниции за „условия на работа“ и „условия за резултати“. Изяснява се разликата между пазарно и непазарно условие за резултати, базата за разграничаване на условие за резултати и условие, което не е условие за придобиване.

Дружеството счита, че изменението няма да окаже ефект върху настоящия финансов отчет.

**МСФО 3 Бизнес комбинации**

**Изменение:** Последващо оценяване на възнаграждение под условие

**Пояснение:** Възнаграждения под условие, класифицирани като финансов пасив или финансов актив, се оценяват по справедлива стойност в печалбата или загубата. Дружеството счита, че изменението няма да окаже ефект върху настоящия финансов отчет.

**МСФО 8 Оперативни сегменти**

**Изменение:** Обобщаване на оперативни сегменти

**Пояснение:** Добавка в пар. 22(а) за нови оповестявания:

* Кратко описание на сегментите, които са обобщени;
* Икономическите показатели, използвани за да се определи, че обобщените сегменти са със сходни икономически характеристики;

**Изменение:** Равняване на общите активи на сегмента с общите активи на предприятието

**Пояснение:** Добавка в пар. 28(в), с която се изисква равняване на активите на сегмента с активите на предприятието, само когато се докладва регулярно информация за активите на сегмента на ръководителя, вземащ главните оперативни решения. Дружеството счита, че изменението няма да окаже ефект върху настоящия финансов отчет.

**МСС 16 Имоти, машини и съоръжения**

**МСС 38 Нематериални активи**

**Изменение:** Преоценка с използване на метода на пропорционалната корекция

**Пояснение:** Добавка в пар. 35(а) на МСС 16 и пар. 80(а) на МСС 38.

Преоценката може да се извърши и като отчетната стойност се коригира до наблюдаемата пазарна цена на актива. Дружеството счита, че изменението няма да окаже ефект върху настоящия финансов отчет.

**МСС 24 Оповестяване на свързани лица**

**Изменение:** Ключов ръководен персонал

**Пояснение:** Добавка в пар. 9 (б): в състава на свързаните лица се включват и управляващите дружества. Дружеството счита, че изменението няма да окаже ефект върху настоящия финансов отчет.

**МСФО 13 Оценяване по справедлива стойност**

**Изменение:** Краткосрочни вземавия и задължения

**Пояснение:** В *Основанието за заключения*, нов пар. ОЗ138А: краткосрочните вземания и задължения, които са безлихвени, се оценяват по фактурните им стойности, когато ефектът от недисконтрирането не е съществен.

**Годишни подобрения на МСФО, цикъл 2012 – 2014 г.**

**МСФО 5 Нетекущи активи, държани за продажба и преустановени дейности**

**Изменение:** Промяна на начина на изваждане от употреба

**Пояснение:** Активи или групи за изваждане от употреба обикновено се изваждат от употреба чрез продажба или чрез разпределение към собствениците. Промяната от единия начин на изваждане от употреба към другия не следва да се счита като нов план за изваждане от употреба, а като продължение на първоначалния план. Затова няма прекъсване на прилагане на изискванията на МСФО 5 (пар. 26А). Дружеството счита, че изменението няма да окаже ефект върху настоящия финансов отчет.

**МСФО 7 Финансови инструменти: оповестяване**

**Изменение:** Договори за обслужване

**Пояснение:** Когато предприятието прехвърля финансов актив, но запазва правота да го обслужва срещу получаване на такса, такъв договор за обслужване може да представлява продължаващо участие във финансов актив. Трябва да се оцени естеството на възнаграждението и споразумението съобразно насоките за продължаващо участие в пар. Б30 и пар. 42В на МСФО 7, за да се прецени дали са необходими оповестяванията. Например, ако таксата за обслужване продължава да зависи от събраните парични потоци от финансовия актив, обслужващото предприятие има продължаващо участие в този актив и затова трябва да направи необходимите оповестявания според МСФО 7 (пар. Б30А).

**Изменение:** Приложимост на оповестяванията за компенсиране в междинните финансови отчети

**Пояснение:** Според изменения пар. 44С оповестявания на МСФО 7 не се изискват в междинния финансов отчет.

Но ако оповестяванията на МСФО 7 представляват значителна актуализация на информацията, представена в последния годишен отчет, те трябва да бъдат включени в междинния финансов отчет. Дружеството счита, че изменението няма да окаже ефект върху настоящия финансов отчет.

**МСС 19 Доходи на наети лица**

**Изменение:** Дисконтов процент: въпросът за местния пазар

**Пояснение:** Промяна в пар. 83: степента на развитие на пазара по отношение на първокачествените корпоративни облигации се оценява на базата на валутата, в която е деноминирано задължението за дефинирани доходи, а не на базата на страната, където възниква задължението. Когато няма високоразвит пазар за първокачествените корпоративни облигации в тази валута, следва да се използва доходността на държавните облигации в тази валута към края на отчетния период. Дружеството счита, че изменението няма да окаже ефект върху настоящия финансов отчет.

**МСС 34 Междинно финансово отчитане**

**Изменение:** Оповестяване на информация „другаде в междинния финансов отчет“

**Пояснение:** Добавка в пар. 16А, съгласно която изискваните оповестявания в междинните отчети трябва да бъдат или в межденния финансов отчет, или да бъдат обозначени чрез препратка от междинния финансов отчет към друг отчет, където те са включени (например коментар на ръководството или отчет за риска). Дружеството счита, че изменението няма да окаже ефект върху настоящия финансов отчет.

**МСФО 1 Прилагане за първи път на Международните стандарти за финансово отчитане**

**Изменение:** Оповестявания за финансови инструменти

**Пояснение:** Нов пар. Д4А, според който прилагащото за първи път МСФО предприятие може да прилага преходните разпоредби на пар. 44АА от МСФО 7, с което се дава възможност да не представя оповестявания относно компенсирани финансови активи и пасиви за периоди преди 01.01.2016 г. според изменението на МСФО7. Дружеството счита, че изменението няма да окаже ефект върху настоящия финансов отчет.

***Стандарти и разяснения, издадени от СМСС и приети от ЕС, които все още не са влезли в сила***

**Изменения на стандарти, които влизат в сила от 01.01.2017 г.**

**МСС 12 Данъци върху дохода**

**Изменение:** Признаване на отсрочени данъчни активи за нереализирани загуби

**Пояснение:**

* Нереализираните загуби от придобити дългови инструменти, оценявани по справедлива стойност, за данъчни цели пораждат приспадащи се временни разлики, независимо от това дали държателят на инструмента очаква да възстанови неговата балансова стойност чрез продажба или употреба (пример към пар.26(г)).
* Ако данъчните закони ограничават оползотворяването на данъчните загуби, предприятието следва да оцени отсрочения данъчен актив в комбинация с другите отсрочени данъчни активи от същия вид (27А).

**МСС 7 Отчети за паричните потоци**

**Изменение:** Инициатива във връзка с оповестяванията

**Пояснение:** С изменението се изисква предприятието да предостави оповестявания, които позволяват на потребителите да оценят промените в пасивите, възникващи от финансовата дейност (пар.44А) (например чрез равнение на началното и крайното салдо на задължение по банкови заеми, пар. 44Г).

***Нови стандарти и разяснения, издадени от СМСС, които все още не са приети от ЕС***

Понастоящем, МСФО, приети от ЕС не се различават съществено от тези, приети от СМСС, с изключение на следните стандарти и изменения на съществуващи стандарти, които все още не са одобрени от ЕС към датата на одобряване на настоящия финансов отчет:

* МСФО 9 Финансови инструменти (в сила за годишни периоди, започващи на или след 1 януари 2018);
* МСФО 14 Разчети за регулаторни отсрочени сметки (в сила за годишни периоди, започващи на или след 1 януари 2016) – Европейската комисия е взела решение да не започва процеса по приемане на този междинен стандарт и да изчака окончателния стандарт;
* МСФО 15 Приходи от договори с клиенти и други изменения (в сила за годишни периоди, започващи на или след 1 януари 2018);
* МСФО 16 Лизинг (в сила за годишни периоди, започващи на или след 1 януари 2019),

Дружеството очаква приемането на тези стандарти и изменения в съществуващи стандарти да не окаже съществен ефект върху финансовия отчет на Дружеството в периода на първоначалното им прилагане. Дружеството е приложило новите изисквания чрез разширени оповестявания, където е приложимо.

**Законодателни промени в сила от 2016 година:**

Дружеството е подписало договор, който е породил съответни стопански отношения, ефектите от които са представени във финансовите отчети по МСФО за текущата 2016 година, а именно:

• Договор от 17.03.2016 г. за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги, сключен между Водоснабдяване и канализация ООД - гр. Кърджали и Асоциация по ВиК на обособената територия, обслужвана от Водоснабдяване и канализация ООД - гр. Кърджали.

Във връзка с промените в Закона за водите /чл. 198п, ал.1 във връзка с 198о, ал.1/ Дружеството има задължение да предаде имуществото и активи, които са публична държавна и/или общинска собственост на съответните общини и държава, да ги отпише от баланса си и въз основа на подписания договор с водната асоциация да признае право на ползване и задължение за извършване на инвестиции по реконструкция и модернизация на съществуващите публични активи или за изграждане на нови за период от 15 години.

Договорът предоставя на оператора права на достъп до и за експлоатация на публични ВиК активи при строго определен начин на използване - за извършване на обществена ВиК услуга от оператора, без той да може да използва активите за други цели, извън изрично определените от възложителя. В този смисъл договорът дава на оператора „права на достъп” за експлоатация на публичните ВиК активи, но за целите на предоставяне на обществена, строго дефинирана и регулирана услуга – ВиК услуга. В замяна на получените по силата на договора права на достъп за експлоатация на публичните активи и за таксуване на потребителите на обществената ВиК услуга, операторът поема ангажимент за задължителни инвестиции в конкретно определен размер.

Счетоводното отчитане на горепосочените нормативни изисквания е съобразено с разпоредбите на: КРМСФО 12 „Споразумения за концесия на услуги”, на общите положения на Концептуалната рамка на МСФО и на МСС 38 „Нематериални активи”.

**Текущи и нетекущи активи**

Актив се класифицира като текущ когато отговаря на някой от следните критерии:

* очаква да реализира актива или възнамерява да го продаде или употреби в своя нормален оперативен цикъл;
* държи актива предимно с цел търгуване;
* очаква да реализира актива в рамките на дванадесет месеца след края на отчетния период;

или

* активът е пари или парични еквиваленти (съгласно дефиницията на МСФО 7),  освен ако за актива няма ограничение да бъде разменян или използван за уреждане на пасив в продължение най-малко на дванадесет месеца след края на отчетния период

Актив се класифицира като нетекущ ,ако не отговаря на критериите за класифициране като текущ.

#### Имоти, машини и съоръжения

Активи се отчитат като Имоти, машини и съоръжения когато отговарят на критериите на МСС 16 за признаване и имат цена на придобиване равна или по-висока от **500,00 лв**. Активите, които имат цена на придобиване по - ниска от посочената се отчитат като текущи разходи за периода на придобиване в съответствие с одобрената счетоводна политика. Всеки имот, машина и съоръжение се оценява при придобиването му по цена на придобиване определена в съответствие с изискванията на МСС 16.

Предприятието е приело да отчита всяка позиция на Имотите, машините и съоръженията в съответствие с МСС 16 по цена на придобиване намалена с натрупаната амортизация и натрупана загуба от обезценка.

Извършени са еднократни преоценки на ДМА съгласно обявените от НСИ проценти на увеличение на цените на производител за периода от 1998 год. до 31.12.2001 год.,като разликите от извършените преоценки са формирали преоценъчен резерв в размер на 1754 х.лв. Към 31.12.2016 е отписана частта от преоценъчния резерв, съответстващ на отписаните дълготрайни активи във връзка с нормативните изисквания на Закон за водите.

Ръководството е извършило преглед на всички значими позиции от машините, съоръженията и оборудването към 31.12.2016 г. с цел проверка на достоверността на балансовата им стойност.

Ръководството счита, че балансовата стойност на тези активи към тази дата не превишава възстановимата им стойност.

Ръководството не е предприело действия за довеждане на балансовата стойност до справедливата им стойност към датата на преминаване към МСС/МСФО чрез еднократна преоценка. Решението на ръководството се основава на преценката че разходите , които ще коства преоценката не оправдават ползата от представянето на активите по справедлива стоиност.

Последващи разходи свързани с отделен имот, машина и съоръжение се отчитат в увеличение на балансовата стойност на актива , ако е спазен принципа на признаване определен в МСС16.

Последващи разходи свързани с отделен имот, машина и съоръжение се отчитат в увеличение на балансовата стойност на актива , ако е спазен принципа на признаване определен в МСС16.

Раходите за текущото обслужване на имоти , машини и съоръжения се отчитат в печалба или загуба в момента на извършването им.

Балансовата стойност на даден имот, машина и съоръжение се отписва :

-при продажба на актива;

или

-когато не се очакват никакви други икономически изгоди от използването на актива или при освобождаване от актива;

Печалбата или загубата, възникваща от отписването на имот ,машина и съоръжение се включват в в печалбата или загубата, когато активът се отпише, освен ако МСС 17 не изисква друго при продажба и обратен лизинг. Печалбите или загубите, възникващи при отписване на имот, машина или съоръжение се определят като разлика от между нетните постъпления от продажбата, ако има такива и балансовата стойност на актива.Те не се класифицират като приход/разход.

Когато в хода на обичайната си дейност предприятието рутинно продава активи на имоти, машини и съоръжения, които е държало за отдаване под наем, прехвърля тези активи в материалните запаси по тяхната балансова стойност, когато престанат да бъдат отдавани под наем и станат държани за продажба. Постъпленията от продажбата на такива активи се признават като приходи в съответствие с МСС 18 Приходи. МСФО 5 не се прилага, когато активи, държани за продажба в обичайния ход на дейността, бъдат прехвърлени към материални запаси.

Имотите, машините и съоръженията се амортизират по линейния метод за периода на очаквания полезен живот.

Остатъчната стойност и полезният живот на актив се преразглеждат при приключването на всяка финансова година и ако очакванията се различават от предишните приблизителни оценки, промените се отчитат като промяна в счетоводните приблизителни оценки в съответствие с МСС 8 Счетоводни политика, промени в счетоводните приблизителни оценки и грешки.

Амортизацията започва от момента в който имотите, машините и съоръженията са налични в предприятието, на мястото и в състоянието, необходими за експлоатацията им по начина предвиден от ръководството. Амортизацията на активите се преустановявава на по ранната от двете дати :

-датата на която са класифицирани като държани за продажба съгласно МСФО 5.

-датата на отписване на активите.

Амортизацията не се преустановява в периоди на престои или изваждане от активна употреба.

Ускорена амортизационна норма не се прилага.

Средният полезен живот в години за основните групи дълготрайни материални активи, е както следва:

|  |  |
| --- | --- |
| **Група** | **Години** |
| Сгради | **25** |
| Машини и оборудване | **7** |
| Съоръжения | **50** |
| Транспортни средства | **5** |
| Стопански инвентар | **7** |
| Компютърна техника | **2,5** |

В група транспортни средства дружеството е определило полезен живот от 20 години за актив каналочистачка МАН.

#### Обезценка на Имоти, машини и съоръжения

Съгласно изискванията на МСС36 към края на отчетния период се прави преценка дали съществуват индикации, че стойността на даден актив от Имотите, машините и съоръженията е обезценена. В случай на такива индикации се изчислява възстановимата стойност на актива и се определя загубата от обезценка.

## Нематериални активи

Предприятието отчита разграничимите непарични активи без физическа субстанция като нематериални активи, когато отговарят определението на нематериален актив и критериите за признаване формулирани в МСС 38.

Нематериален актив се признава, ако е вероятно, че предприятието ще получи очакваните бъдещи икономически ползи, които са свързани с актив и стойността на актива може да бъде определена надеждно.

Първоначално нематериалните активи се отчитат по цена на придобиване.

Цената на придобиване на отделно придобит нематериален актив се определя съгласно МСС38 и включва:

-покупната цена, вносните мита и невъзстановимите данъци върху покупката,търговските отстъпки и рабати се приспадат;

и

-всякакви свързани раходи за подготовката на актива за неговото очаквано използване;

Цената на придобиване на нематериален актив придобит в замяна с непаричен актив се измерва по справедлива стойност, освен ако :

-разменната дейност няма търговска същност;

или

-справедливата стойност нито на получения актив, нито на дадения актив, може да бъде измерена надеждно.

Придобитият актив се измерва по този начин, дори ако предприятието не може незабавно да отпише дадения актив. Ако придобитият актив не е оценен по справедлива стойност, неговата цена на придобиване се измерва по балансовата стойност на дадения актив.

Цената на придобиване на вътрешносъздаден нематериален актив съгласно МСС38 е неговата себестойност включваща сумата на разходите, направени от датата, на която нематериалният актив е отговорил за първи път на критериите за признаване.

Нематериалните активи се отчитат след придобиването по цена на придобиване намалена с натрупаната амортизация и натрупани загуби от обезценка.

Предприятието оценява дали полезният живот на нематериален актив е ограничен или неограничен и ако е ограничен, продължителността на, или броя на производствените или сходни единици, съставляващи този полезен живот.

Нематериален актив се разглежда, като имащ неограничен полезен живот когато, на базата на анализ на съответните фактори, не съществува предвидимо ограничение за периода, през който се очаква активът да генерира нетни парични потоци за предприятието.

Нематериалните активи с ограничен полезен живот се амортизират, а нематериалните активи с неограничен полезен живот не се амортизират.

Нематериалните активи които подлежат на амортизация се амортизират по линейния метод за срока на определения полезен живот.

Амортизацията започва, когато активът е на разположение за ползване, т.е. когато той е на мястото и в състоянието, необходимо за способността му да работи по начин, очакван от ръководството. Амортизацията се прекратява на по-ранната от:

-датата, на която активът е класифициран като държан за продажба (или включен в групата за освобождаване, която е държана за продажба) в съответствие с МСФО 5

и

- датата, на която активът е отписан.

Средният полезен живот в години за основните групи амортизируеми нематериални активи, е както следва:

|  |  |
| --- | --- |
| **Група** | **Години** |
| Програмни продукти  Право на ползване публични активи | **2,5**  **15** |

**Обезценка на нематериални дълготрайни активи**

Съгласно изискванията на МСС36 към края на отчетния период се прави преценка дали съществуват индикации, че стойността на нематериалните дълготрайни активи е обезценена. В случай на такива индикации се изчислява възстановимата стойност на активите и се определя загубата от обезценка.

**Финансови активи**

Предприятието прилага МСС32 и МСС39 при отчитане на финансови активи.

Финансов актив е всеки актив който е:

-парични средства;

- инструмент на собствения капитал на друго предприятие;

-договорно право:

* да се получат парични средства или друг финансов актив от друго предприятие ;

или

* да се разменят финансови активи или финансови пасиви с друго предприятие при условия, които са потенциално благоприятни за предприятието;

-договор който ще бъде или може да бъде уреден в собствени инструменти на собствени капитал емитента и е:

* недериватив, за който предприятието е или може да бъде задължено да получи променлив брой от инструменти собствения капитал на предприятието;

или

* дериватив, който ще бъде или може да бъде уреден чрез размяна на фиксирана сума парични средства или друг финансов актив за фиксиран брой от собствените капиталови инструменти на предприятието. За тази цел инструментите на собствения капитал на предприятието не включват упражняеми финансови инструменти, класифицирани като инструменти на собствения капитал , които налагат на предприятието задължението да предостави на друга страна пропорционален дял от нетните активи на предприятието само при ликвидация,или инструменти, които са договори за бъдещо получаване или предоставяне на инструменти на собствения капитал на предприятието.

Финансвите инструменти-активи се класифицират в следните категории съгласно изискванията на МСС 39:

* Финансови активи, отчитани по справедлива стойност в печалбата или загубата

- държан за търгуване финансов актив

- определен при първоначалното му признаване от предприятието за отчитане по справедлива стойност в печалбата или загубата.

* Инвестиции държани до падеж
* Кредити и вземания
* Финансови активи на разположение за продажба.

Предприятието признава финансов актив или финансов пасив в отчета за финансовото състояние, когато и само когато предприятието става страна по договорните условия на инструмента.

При първоначалното си признаване финансовите активи се отчитат по справедливата им стойност, плюс в случай на финансови активи, които не се отчитат по справедлива стойност в печалбата или загубата, разходите по сделката, които се отнасят пряко към придобиването или издаването на финансовия актив.

След първоначалното признаване предприятието оценява финансовите активи както следва:

* По справедлива стойност

-финансови активи, отчитани по справедлива стойност в печалбата или загубата;

- финансови активи на разположение за продажба;

С изключение на инвестиции в инструменти на собствения капитал, които нямат котирана пазарна цена на активен пазар и чиято справедлива стойност не може да се оцени надеждно, както и деривативи, които са обвързани с некотирани инструменти на собствения капитал или трябва да се уредят чрез прехвърлянето на такива некотирани инструменти на собствения капитал, които се оценяват по цена на придобиване

* По амортизирана стойност с използването на метода на ефективния лихвен процент

-кредити и вземания;

-инвестиции, държани до падеж;

Печалби и загуби от финансови активи

* Печалби и загуби които възникват от промяната на справедливата стойност на финансови активи се признават както следва:

-Печалба или загуба от финансов актив или финансов пасив, класифициран като отчитан по справедлива стойност в печалбата или загубата, се признава в отчета за доходите.

-Печалбата или загубата от наличен за продажба финансов актив се признава в друг всеобхватен доход, с изключение на загубите от обезценка и печалбите и загубите от обменните курсове до момента на отписване на финансовия актив. В този момент натрупаната печалбата или загубата, призната преди в друг всеобхватен доход, се прекласифицира от собствен капитал в печалбата или загубата като корекция от прекласификация.

* Лихвата, която се изчислява с използване на метода на ефективния лихвен процент, се признава в отчета за доходите.
* Дивидентите от инструменти на собствения капитал на разположение за продажба се признават в отчета за доходите, когато се установи правото на предприятието да получи плащане.
* За финансовите активи, които се отчитат по амортизирана стойност, печалбата или загубата от актива се признава в отчета за доходите, когато финансовият актив или финансовият пасив се отписва или обезценява и чрез процеса на амортизиране.

Предприятието отписва финансов актив, когато :

* договорните права върху паричните потоци от финансовия актив са

изтекли; или

* прехвърля финансовия актив, когато са прехвърлени договорните права за получаване на парични потоци от финансовия актив или са запазени договорните права за получаване на паричните потоци от финансовия актив, но е поето договорно задължение за плащане на парични потоци на един или повече получатели в споразумение и трансферът отговаря на условията за отписване съгласно МСС 39.

Условия за отписване:

Когато предприятието прехвърли финансов актив то оценява степента, до която ще запази рисковете и ползите от собствеността върху финансовия актив:

* ако предприятието прехвърли в значителна степен всички рискове и ползи от собствеността върху финансовия актив, предприятието отписва финансовия актив и признава отделно като активи или пасиви всички права и задължения, създадени или запазени при трансфера;
* ако предприятието запази в значителна степен всички рискове и ползи от собствеността върху финансовия актив, предприятието продължава да признава финансовия актив;
* ако предприятието нито прехвърля, нито запазва в значителна степен всички рискове и ползи от собствеността върху финансовия актив, предприятието определя дали е запазило контрол върху финансовия актив. В този случай:

-ако предприятието не е запазило контрол, то отписва финансовия актив и признава отделно като активи или пасиви всички права и задължения, създадени при трансфера.

-ако предприятието е запазило контрол, то продължава да признава финансовия актив до степента на продължаващото му участие във финансовия актив.

При отписването на финансовия актив разликата между:

а) неговата балансова стойност; и

б) сумата на полученото възнаграждение (включващо всички получени нови активи, минус всички поети нови пасиви), и всички натрупани печалби или загуби, които са били признати директно в собствения капитал се признава в отчета за доходите.

Обезценка и несъбираемост на финансови активи

Предприятието преценява към края на всеки отчетен период дали са налице обективни доказателства за обезценката на финансов актив или на група от финансови активи.

Финансов актив или група от финансови активи се считат за обезценени и са възникнали загуби от обезценка, когато са налице обективни доказателства за обезценка, произхождащи от едно или повече събития, които са настъпили след първоначалното признаване на актива (събитие "загуба") и когато това събитие загуба (или събития) има ефект върху очакваните бъдещи парични потоци от финансовия актив или от групата финансови активи, които могат да се оценят надеждно. Може да не е възможно да се идентифицира единично, самостоятелно събитие, което е причинило обезценката. По-скоро обезценката може да е причинена от комбинирания ефект на няколко събития.

Загубите, които се очакват в резултат на бъдещите събития, независимо от тяхната вероятност, не се признават.

* Обезценка на финансови активи, отчитани по амортизирана стойност

Ако има обективни доказателства, че е възникнала загуба от обезценка от кредити и вземания или от инвестиции, държани до падеж, отчитани по амортизирана стойност, сумата на загубата се оценява като разлика между балансовата стойност на актива и настоящата стойност на очакваните бъдещи парични потоци (с изключение на бъдещите кредитни загуби, които не са възникнали), дисконтирани с първоначалния ефективен лихвен процент за финансовия актив (т. е. ефективният лихвен процент, изчислен при първоначалното признаване). Балансовата стойност на актива се намалява и сумата на загубата се признава в печалбата или загубата.

* Обезценка на финансови активи, отчитани по цена на придобиване

Ако има обективни доказателства, че е възникнала загуба от обезценка на финансов актив отчитан по цена на придобиване, сумата на загубата от обезценка се оценява като разлика между балансовата стойност на финансовия актив и настоящата стойност на очакваните бъдещи парични потоци, дисконтирани с текущия пазарен процент на възвръщаемост за подобен финансов актив. Загубите се признават в печалбата или загубата.Такива загуби от обезценка не подлежат на възстановяване.

* Обезценка на финансови активи на разположение за продажба

Когато спад в справедливата стойност на финансов актив на разположение за продажба е признат директно в собствения капитал и има обективни доказателства, че активът е обезценен, натрупаната загуба, която е призната в друг всеобхватен доход, се изважда от капитала и се признава в печалбата или загубата дори ако финансовият актив не е отписан.

Сумата на натрупаната загуба, която се прекласифицира от собствен капитал в печалбата или загубата, е разликата между цената на придобиване (нетно от погашения на главницата и амортизация) и текущата справедлива стойност, минус загубата от обезценка на финансовия актив, призната преди това в печалбата или загубата.

Загуби от обезценка, признати в печалбата или загубата, за инвестиция в инструмент на собствения капитал, класифициран като на разположение за продажба, не се възстановяват в печалбата или загубата.

Загуби от обезценка, признати в печалбата или загубата, за дългов инструмент, класифициран като на разположение за продажба, се възстановяват, възстановената сума се признава в печалбата или загубата.

**Парични средства**

Паричните средства включват парични средства в брой и безсрочни депозити , съответно в лева и във валута.

Паричните еквиваленти са краткосрочни, високоликвидни инвестиции, които са лесно обръщаеми в конкретни парични суми и съдържат незначителен риск от промяна в стойността им.

**Дялове и участия**

Всички инвестиции първоначално се признават по метода на цена на придобиване/себестойност.

Метод на цената на придобиване /себестойността/ е метод за отчитане на дадена инвестиция, при който инвестицията се признава по цена на придобиване /себестойност/. Предприятието признава дохода от инвестицията единствено до степента, в която то получава разпределения от натрупаните печалби на предприятието, в което е инвестирано, възникнали след датата на придобиването. Получени разпределения, надвишаващи тези печалби, се разглеждат като възстановяване на инвестицията и се признават като намаление на цената на придобиване /себестойността/ на инвестицията.

**Кредити, търговски и други вземания**

Кредитите и вземанията са недеривативни финансови активи с фиксирани или определяеми плащания, които не се котират на активен пазар, с изключение на:

* тези, които предприятието възнамерява да продаде незабавно или в близко бъдеще, които ще бъдат класифицирани като държани за търгуване и тези, които предприятието определя при първоначалното признаване като отчитани по справедлива стойност в печалбата или загубата;
* тези, които предприятието определя като на разположение за продажба при първоначалното признаване; или
* тези, при които държателят може да няма възможност да възстанови в значителна степен цялата си първоначална инвестиция, с изключение на случаите, при които причината е влошаване на кредитното качество и които се класифицират като на разположение за продажба.

Кредитите и вземанията са недеривативни финансови активи с фиксирани или определяеми плащания, които не се котират на активен пазар, с изключение на:

а) тези, които предприятието възнамерява да продаде незабавно или в близко бъдеще, които ще бъдат класифицирани като държани за търгуване и тези, които предприятието определя при първоначалното признаване като отчитани по справедлива стойност в печалбата или загубата;

б) тези, които предприятието определя като на разположение за продажба при първоначалното признаване; или

в) тези, при които държателят може да няма възможност да възстанови в значителна степен цялата си първоначална инвестиция, с изключение на случаите, при които причината е влошаване на кредитното качество и които се класифицират като на разположение за продажба.

Кредитите и вземанията, които са с фиксиран падеж се отчитат по амортизираната им стойност.

Кредитите и вземанията които са без фиксиран падеж се отчитат по себестойност.

Предплатените разходи, които касаят следващи отчетни периоди се представят като авансово преведени суми на доставчици и се включват в търговските вземания.

**Данъци за възстановяване**

Данъците за възстановяване не произтичат от договорни взаимоотношения, не се класифицират в категориите финансови активи. Те включват:

-Сумите на възстановимите данъци върху дохода във връзка с облагаемата печалба/данъчната загуба за периода и пла­те­ни суми за те­ку­щ и пред­ход­ен пе­ри­о­д пре­ви­ша­ващи дъл­жи­ми­те су­ми.

-Сумите на данъчен кредити за възстановяване и прихващане след края на отчетния период и пла­те­ни суми за те­ку­щ и пред­ход­ен пе­ри­о­д пре­ви­ша­ващи дъл­жи­ми­те су­ми за други данъци.

Те­ку­щи­те да­нъч­ни ак­ти­ви за те­ку­щия и пред­ход­ни пе­ри­о­ди се оце­ня­ват по су­ма­та, ко­я­то се очак­ва да бъ­де въз­с­та­но­ве­на от да­нъч­ни­те ор­га­ни при при­ла­га­не на да­нъч­ни став­ки и да­нъч­ни за­ко­ни, дейс­т­ва­щи или очаквани да влязат в сила към края на отчетния период.

**Материални запаси**

Предприятието прилага МСС 2 за отчитане на материалните запаси:

Материални запаси са активи:

-държани за продажба в обичайния ход на стопанската дейност /стоки,продукция/;

-намиращи се в процес на производство за такава продажба /незавършено производство/;

-материални запаси, които се израходват в производствения процес или при предоставяне на услуги;/материали, суровини/

Материалните запаси се оценяват по по-ниската от себестойността или нетната реализуема стойност.

Себестойността на материалните запаси представлява сумата от всички разходи по закупуването, преработката, както и други разходи, направени във връзка с доставянето им до сегашното състояние и местоположение.

Разходите по закупуване на материалните запаси включват покупната цена, вносните мита и други невъзстановими данъци, транспортните разходи и др., които директно могат да се отнесат към придобиването на стоките материалите и услугите. Търговските отстъпки рабати и др. подобни компоненти се приспадат при определяне на покупната стойност.

Разходите за преработка включват преки разходи и систематично начислявани постоянни и променливи общи разходи, които се правят при преработване на материалите в готова продукция.

Променливите общи разходи се разпределят за всяка произведена единица на база на реалното изпозване на производствените мощности.

Постоянните общи разходи се разпределят към себестойността на продукцията на база на нормалния капацитет на производствените мощности.

Количеството общи постоянни разходи, които отговарят на разликата между нормалния капацитет и достигнатия капацитет се признават за разходи за периода в който те възникват.

Други разходи се включват в себестойността на материалните запаси само дотолкова, доколкото те са направени във връзка с довеждането на материалните запаси до настоящото им местоположение и състояние.

В ограничени случаи разходи по ползвани, кредити които са определени в МСС 23 Разходи по заеми,  се включват встойността на материалните запаси.

Разходи които не се включват в себестойността на произведената продукция и се признават като разходи за периода в койно са възникнали са:

-количества материали ,труд и други производствени разходи извън нормалните граници.

-разходи за съхранение в склад.

-административни разходи.

-разходи по продажбите.

Себестойност при предоставяне на услуги

Дотолкова, доколкото при предоставянето на услуги се ползват материални запаси, то те се включват в себестойноста на услугите. Себестойноста се състои главно от разходите за труд и другите разходи за персонала, зает в предоставянето на услугата, включително служителите, изпълняващи надзорна дейност, и съответната част от общите разходи за тях. Трудът и други разходи, свързани с продажбите и общия административен персонал, не се включват, а се признават за разходи в периода, в който са възникнали.

Потреблението на материални запаси се оценява по средно претеглена стойност.

Себестойността на материалните запаси може да не е възстановима, в случай че те са повредени или са цялостно или частично морално остарели, или ако има спад в продажните им цени. Също така себестойността на материалните запаси може да не бъде възстановима, ако приблизително определените разходи за завършване или приблизително определените разходи, които ще бъдат направени за осъществяване на продажбата, са се увеличили. Материалните запаси се намаляват до нетната реализуема стойност на базата на отделни позиции. При някои обстоятелства обаче може да бъде подходящо да се групират сходни или свързани позиции.

Към всеки следващ период се прави нова оценка на нетната реализуема стойност. Когато условията, довели до снижаване на материалните запаси под тяхната себестойност, вече не са налице или когато има ясно доказателство за увеличение в нетната реализуема стойност заради промяна в икономическите обстоятелства, сумата на обезценката се възстановява така, че новата балансова сума е по-ниската от себестойността и преразгледаната нетна реализуема стойност. Възстановяването е ограничено до сумата на първоначалната обезценка.

При продажба на материални запаси, балансовата сума на тези материални запаси се признава като разход през периода, през който съответният приход е признат. Сумата на всяка обезценка на материалните запаси до нетната им реализуема стойност, както и всички загуби от материални запаси се признават като разходи за периода на обезценката или на възникването на загубите. Сумата на евентуалното обратно възстановяване на стойността на обезценката на материалните запаси, възникналa в резултат на увеличението на нетната реализуема стойност, се признава като намаляване на сумата на признатите разходи за материални запаси през периода, през който възстановяването е възникнало.

Някои материални запаси могат да бъдат отнесени по сметките на други активи, като например материални запаси, които се използват като компонент на създадените от самото предприятие собствени имоти, съоръжения и оборудване. Материалните запаси, отнесени към друг актив, се признават за разход в продължение полезния живот на актива.

**Собствен капитал**

Собственият капитал на предприятието се състои от:

Основен капитал включващ:

* Регистриран капитал –представен по номинална стойност съгласно съдебно решение за регистрация

Резерви включващи:

* Резерв от последващи ценки – формиран по изискванията за отчитане установени в МСФО и прилаганата счетоводна политика;
* Общи резерви – образувани от разпределение на печалба съгласно изискванията на Търговския закон на РБългария и учредителния акт на предприятието.
* Други резерви – образувани по решение на собствениците на капитала

Финансов резултат включващ:

Неразпределена към края на отчетния период натрупана печалба от предходни периоди.

Непокрита към края на отчетния период натрупана загуба от предходни периоди.

Печалба/загуба от периода.

**Текущи и нетекущи пасиви**

Пасив се класифицира като текущ , когато отговаря на някой от следните критерии:

* очаква да уреди пасива в своя нормален оперативен цикъл;
* държи пасива предимно с цел търгуване;
* пасивът следва да бъде уреден в рамките на дванадесет месеца след края на отчетния период;

или

* предприятието няма безусловно право да отсрочва уреждането на пасива за период най-малко дванадесет месеца след края на отчетния период.

Пасив се класифицира като нетекущ ако не отговаря на критериите ца класифициране като текущ.

Пасив се класифицира като текущ, когато те следва да се уреди в рамките на дванадесет месеца от края на отчетния период, дори ако:

* първоначалният срок е бил за период по-дълъг от дванадесет месеца; и
* след края на отчетния период и преди финансовите отчети да са одобрени за публикуване е сключено споразумение за рефинансиране или за нов погасителен план на дългосрочна база.

**Финансови пасиви**

Предприятието прилага МСС32 и МСС39 при отчитане на финансови пасиви.

Финансов пасив е всеки пасив който е :

* договорно задължение :

- да се предоставят парични средства или друг финансов актив на друго предприятие;

или

* да се разменят финансови активи или финансови пасиви с друго предприятие при условия, които са потенциално неблагоприятни за предприятието;

или

* договор, който ще бъде или може да бъде уреден в инструменти на собствения капитал на предприятието и е:
* недериватив, за който предприятието е или може да бъде задължено да предостави променлив брой инструменти на собствения си капитал;

или

* дериватив, който ще бъде или може да бъде уреден чрез размяна на фиксирана сума парични средства или друг финансов актив за фиксиран брой инструменти на собствения капитал на предприятието. За тази цел инструментите на собствения капитал на предприятието не включват възвръщаеми финансови инструменти, класифицирани като инструменти на собствения капитал, които налагат на предприятието задължението да предостави на друга страна пропорционален дял от нетните активи на предприятието само при ликвидация, или инструменти, които са договори за бъдещо получаване или предоставяне на инструменти на собствения капитал на предприятието.

Финансвите инструменти-пасиви се класифицират в следните категории съгласно изискванията на МСС 39:

* Финансови пасиви, отчитани по справедлива стойност в печалбата или загубата:

- класифицирани като държан за търгуване

- при първоначалното му признаване се определя от предприятието за отчитане по справедлива стойност в печалбата или загубата

* Финансови пасиви, отчитани по амортизирана стойност

Финансови пасиви се признават в отчета за финансовото състояние, когато предприятието стане страна по договорните условия на инструмента.

При първоначалното признаване финансовите пасиви се отчитат по справедливата им стойност, плюс в случай на финансови пасиви, които не се отчитат по справедлива стойност в печалбата или загубата, разходите по сделката, които се отнасят пряко към придобиването или издаването на финансовия пасив.

Последваща оценка на финансови пасиви

* По справедлива стойност

-финансови пасиви, отчитани по справедлива стойност в печалбата или загубата;

С изключение на пасивите - деривативи, които са обвързани с некотиран инструмент на собствения капитал и трябва да се уредят чрез прехвърлянето на некотиран инструмент на собствения капитал, чиято справедлива стойност не може да се оцени надеждно, които се отчитат по цена на придобиване;

* По амортизирана стойност с използването на метода на ефективния лихвен процент

-всички останали финансови пасиви

Печалби и загуби от финансови пасиви се признават

* Печалби и загуби от финансови пасиви, класифицирани като отчитани по справедлива стойност в печалбата или загубата, се признават в отчета за доходите;
* Печалбата или загубата от финансови пасиви които се отчитат по амортизирана стойност се признава в отчета за доходите, когато финансовия пасив се отписва и чрез процеса на амортизиране;

Предприятието отписва финансов пасив (или част от финансовия пасив) , когато той е погасен - т. е. когато задължението, определено в договора, е отпаднало, анулирано или срокът му е изтекъл.

При отписване на финансов пасив разликата между балансовата стойност на финансов пасив (или на част от финансов пасив), който е прекратен или прехвърлен на трета страна, и платеното възнаграждение, включително прехвърлените и поети непарични активи и пасиви, се признава в отчета за доходите.

**Търговски и други задължения и кредити**

Кредити, търговски и други задължения задължения са финансови пасиви възникнали от директно получававе на стоки, услуги, пари или парични еквиваленти от кредитори.

След първоначалното признаване кредитите и търговските задълженията, които са без фиксиран падеж се отчитат по оценената при придобиването им стойност.

Кредитите и задълженията, които са с фиксиран падеж се отчитат по амортизираната им стойност.

**Данъчни задължения**

Текущите данъчни задължения на предприятието не произтичат от договорни взаимоотношения и не се класифицират като финансови пасиви. Те включват:

-Те­ку­щи­ят да­нък върху дохода за те­ку­щия и пред­ход­ни пе­ри­о­ди се приз­на­ва ка­то пасив до сте­пен­та, до ко­я­то не е пла­тен.

-Текущи задължения за данъци съгласно други данъчни закони.

Те­ку­щи­те да­нъч­ни па­си­ви за те­ку­щия и пред­ход­ни пе­ри­о­ди се оце­ня­ват по су­ма­та, ко­я­то се очак­ва да бъ­де пла­те­на на да­нъч­ни­те ор­га­ни при при­ла­га­не на да­нъч­ни став­ки и да­нъч­ни за­ко­ни, дейс­т­ва­щи към края на отчетния период.

**Безвъзмездни средства предоставени от държавата**

Безвъзмездни средства предоставени от държавата съгласно МСС20 са помощ от държавата/правителството, държавните агенции и др. подобни органи, които могат да бъдат местни, национални или международни/ под формата на прехвърляне на ресурси към предприятието в замяна на минало или бъдещо съответствие с определени условия по отношение на оперативните дейности на предприятието.Те изключват форми на правителствена помощ, които не могат в рамките на разумното да бъдат остойностени и сделки с държавата, които не могат да бъдат разграничени от нормалните търговски сделки на предприятието.

Безвъзмездни средства , свързани с активи, са безвъзмездни средства предоставени от държавата, чието основно условие е, че предприятието, отговарящо на условията за получаването им следва да закупи, създаде или по друг начин да придобие дълготрайни активи.

Безвъзмездни средства свързани с приходи, са безвъзмездни средства предоставени от държавата, различни от онези свързани с активи.

Безвъзмездни средства предоставени от държавата се представят като приходи за бъдещи периоди, които се признават на приход систематично и рационално за срока на полезния живот на актива.Безвъзмездни средства предоставени от държавата , свърани с приходи се представят като приходи за бъдещи периоди, които се признават на приход в момента в които се признават разходите за покриването на които са получени.

**Задължения към персонала и провизии за дългосрочни доходи на персонала**

Задължения към персонал включват задължения на предприятието по повод на минал труд положен от наетия персонал и съответните осигурителни вноски, които се изискват от законодателството. Съгласно изискванията на МСС19 се включват и начислените краткосрочни доходи на персонала с произход неползвани отпуски на персонала и начислените на база на действащите ставки за осигуряване, осигурителни вноски върху тези доходи.

Предприятието няма политика за отчитане на дългосрочни доходи на персонала.

Няма забавени плащания към персонала и не са начислени лихви в размер на законовата лихва.

**Провизии**

Провизиите са задължения с неопределена срочност или сума.

Провизии се признават по повод на конструктивни и правни и правни задължения възникнали в резултат на минали събития съгласно изискванията на МСС 37.

Правно задължение е задължение, което произлиза от:

* договор (според неговите изрични клаузи и по подразбиране);
* законодателство;

или

* друго действие на закона.

Конструктивно задължение е задължение, което произлиза от действията на предприятието, когато:

* на базата на установена тенденция на предходна практика, публикувани политики или достатъчно специфично текущо твърдение предприятието е показало на други страни, че е готово да приеме определени отговорности;

и

* като резултат предприятието създава у другите страни определено очакване, че ще изпълни тези отговорности.

Провизия се признава тогава, когато:

* предприятието има настоящо задължение (правно или конструктивно) като резултат от минали събития;
* има вероятност за погасяване на задължението да бъде необходим поток ресурси, съдържащ икономически ползи;

и

* може да бъде направена надеждна оценка на стойността на задължението.

Ако тези условия не са изпълнени, провизия не се признава.

Провизиите се признават по най-добрата приблизителна оценка на ръководството на предприятието към края на отчетния период за разходите, необходими за уреждане на настоящото задължение.

Признатите суми на провизии се преразглеждат към всеки край на отчетен период и се преизчисляват с цел се отрази най-добрата текуща оценка.

**Отсрочени данъчни активи и пасиви**

Отсрочените данъчни активи и пасиви се принават за временни разлики между данъчната основа на активите и пасивите и тяхната балансова стойност към края на отчетния период.

Отсрочен данъчен пасив се приз­на­ва за всич­ки дължими в бъдещи периоди суми на данъци свързани с об­ла­га­е­ми вре­мен­ни раз­ли­ки.

Отсрочен данъчен актив се приз­на­ва за възстановимите в бъдещи периоди суми на данъци свързани с приспадащи се временни разлики, пренос на неизползвани данъчни загуби и кредити до сте­пен­та, до ко­я­то е ве­ро­я­т­но да съ­щес­т­ву­ва об­ла­га­е­ма пе­чал­ба, сре­щу ко­я­то да мо­гат да се из­пол­з­ват.

Към края на всеки отчетен период пред­п­ри­я­ти­е­то пре­раз­г­леж­да неп­риз­на­ти­те отсрочени данъчни активи. Пред­п­ри­я­ти­е­то приз­на­ва неп­риз­на­ти­те в пред­ход­ен пе­ри­од отсрочени данъчни активи до сте­пен­та, до ко­я­то се е по­я­ви­ла ве­ро­я­т­ност бъ­де­щата об­ла­га­е­ма пе­чал­ба да поз­во­лява възстановяването на отсрочен данъчен актив.

Балансовата стойност на отсрочените данъчни ак­ти­ви­ се пре­раз­г­леж­да към все­ки край на отчетен период. Пред­п­ри­я­ти­е­то на­ма­ля­ва балансовата стойност на отсрочените данъчни ак­ти­ви­ до сте­пен­та, до ко­я­то ве­че не е ве­ро­я­т­но да бъ­де ре­а­ли­зи­ра­на дос­та­тъч­на об­ла­га­е­ма пе­чал­ба, която да позволява да се опол­зот­во­ри ползата от част или целия отсрочен данъчен актив. Вся­ко та­ко­ва на­ма­ле­ние се проявява обратно до сте­пен­та, до ко­я­то е ста­на­ло ве­ро­я­т­но да се ре­а­ли­зи­ра дос­та­тъч­на об­ла­га­е­ма пе­чал­ба.Отсрочените данъчни активи и пасиви се оце­ня­ват по да­нъч­ни­те став­ки, ко­и­то се очак­ва да бъ­дат в си­ла за пе­ри­о­да, в кой­то ак­ти­вът се ре­а­ли­зи­ра или па­си­вът се уре­ди/погаси въз ос­но­ва на да­нъч­ни­те став­ки (и данъчни закони), дейс­т­ва­щи или очаквани да влязат в сила към края на отчетния период.

От­с­ро­че­ни­те да­нъ­ци се приз­на­ват ка­то при­ход или раз­ход и се включ­ват в пе­чал­бата или за­гу­бата за пе­ри­о­да, ос­вен до сте­пен­та, до ко­я­то данъкът въз­ник­ва от опе­ра­ция или съ­би­тие, ко­е­то е приз­на­то през съ­щия или раз­ли­чен пе­ри­од ди­рек­т­но в собствения ка­пи­та­л.

**Печалба или загуба за периода**

Предприятието признава всички елементи на приходите и разходите през периода в печалбата или загубата, освен ако даден МСФО не изисква или разрешава друго.

Някои МСФО определят обстоятелства, при които предприятието признава конкретни позиции извън печалбата или загубата през текущия период. Други МСФО изискват или разрешават компонентите на друг всеобхватен доход, които отговарят на дефиницията на Общите положения за приходи и разходи, да бъдат изключени от печалбата или загубата.

**Разходи**

Предприятието отчита текущо разходите за дейността по икономически елементи и след това отнася по функционално предназначение с цел формиране размера на разходите по направления и дейности.

Разходи се признават, когато възникне намаление на бъдещите икономически изгоди, свързани с намаление на актив или увеличение на пасив, което може да бъде оценено надеждно.

Признаването на разходите за текущия период се извършва тогава, когато се начисляват съответстващите им приходи.

Когато икономическите изгоди се очаква да възникна през няколко отчетни периода и връзката на разходите с приходите може да бъде определена само най-общо или косвено, разходите се признават на базата на процедури за систематично и рационално разпределение.

Разход се признава незабавно в отчета за доходите, когато разходът не създава бъдеща икономическа изгода или когато и до степента, до която бъдещата икономическа изгода не отговаря на изискванията или престане да отговаря на изискванията за признаване на актив в баланса.

Разходите се отчитат на принципа на текущо начисляване. Оценяват се по справедливата стойност на платеното или предстоящо за плащане.

**Приходи**

Приход е брутен поток от икономически ползи през периода, създаден в хода на обичайната дейност на предприятието, когато тези потоци водят до увеличаване на собствения капитал, различни от увеличенията, свързани с вноските на акционерите

Предприятието отчита текущо приходите от обичайната дейност по видове дейности.

Приходите се оценяват по справедливата стойност на полученото или подлежащото за получаване плащане или възнаграждение.

Признаването на приходите се извършва при спазване на приетата счетоводна политика за следните видове приходи:

Приходът от продажбата на стоки и продукция се признава, когато са били изпълнени всички следващи условия:

* предприятието е прехвърлило на купувача съществени рискове и ползи от собствеността върху стоките и продукцията;
* предприятието не запазва продължаващо участие в управлението на стоките и продукцията, доколкото то обикновено се свързва със собствеността, нито ефективен контрол над продаваните стоки и продукция;
* сумата на прихода може надеждно да бъде оценена;
* вероятно е икономическите ползи, свързани със сделката, да се получат от предприятието; и
* направените разходи или тези, които ще бъдат направени във връзка със сделката, могат надеждно да бъдат оценени;

Приходът от продажба на услуги се признава когато резултатът от една сделка може да се оцени надеждно, приходът, свързан със сделката, трябва да се признава в зависимост от етапа на завършеност на сделката към края на . Резултатът от една сделка може да се оцени надеждно, когато са изпълнени всички следващи условия:

* сумата на прихода може да бъде надеждно оценена ;
* вероятно предприятието ще има икономически ползи, свързани със сделката;
* етапа на завършеност на сделката към края на отчетния период може надеждно да се оцени;

и

* разходите, направени по сделката, както и разходите за завършване на сделката може надеждно да бъдат оценени;

Междинните и авансовите плащания, направени от клиентите, обикновено не отразяват извършените услуги.

Дружеството предоставя следните услуги: доставка на питейна вода,доставка на гравитачна вода,доставка на непитейна вода и отвеждане на отпадъчни води.Приходите се признават по цени утвърдени от ДКЕВР гр.София.

Приходи от лихви, възнаграждения за права и дивиденти, се признават, когато:

* е възможно предприятието да има икономически ползи, свързани със сделката;

и

* сумата на приходите може надеждно да бъде оценена.

Приходите се признават, както следва:

* лихвата се признава по метода на ефективната лихва съгласно МСС39;

Приходът се признава само когато има вероятност предприятието да получи икономически ползи, свързани със сделката.

Когато възникне несигурност около събирането на сума, която вече е включена в прихода, несъбираемата сума или сумата, относно която възстановяването вече не е вероятно, се признава за разход, а не за корекция на сумата на първоначално признатия приход.

Приходите от наеми се признават на времева база за срока на договора.

**Финансови рискове**

Кредитен риск

Рискът че страна по финансови инструмени - активи на предприятието няма да успее да изплати задължението си и ще причини финансова загуба на предприятието.

Ликвиден риск

Рискът, че предприятието ще срещне трудности при изпълнението на задължения, свързани с финансови пасиви.

Пазарен риск

Рискът, че справедливата стойност или бъдещите парични потоци на финансовия инструмент ще варират поради промени в пазарните цени. Пазарният риск се състои от три вида риск:

* Валутен риск

Рискът, че справедливата стойност или бъдещите парични потоци на финансовия инструмент ще варират поради промени в обменните курсове.

* Лихвен риск

Рискът, че справедливата стойност или бъдещите парични потоци на финансов инструмент ще варират поради промени в пазарните лихвени проценти.

* Друг ценови риск

Рискът, че справедливата стойност или бъдещите парични потоци на финансовия инструмент ще варират поради промени в пазарните цени (различни от тези, възникващи от лихвен риск или валутен риск), независимо от това дали тези промени са причинени от фактори, специфични за отделния финансов инструмент или неговия емитент, или от фактори, влияещи върху всички подобни финансови инструменти, търгувани на пазара.

Политиката на предприятието за цялостно управление на рисковете е съсредоточена и има за цел да намали евентуалните неблагоприятни ефекти върху финансовия резултат.

Предприятието няма приета политика за хеджиране на финансовите рискове.

**Ефекти от промените в обменните курсове**

Функционалната валута на предприятието е българският лев.

Валутата на представяне на финансовите отчети е български лев.

Точността на числата във финансовия отчет е хиляди български лева.

Чуждестранна валута е всяка валута различна от функционалната валута на предприятието.

Сделките в чуждестранна валута се вписват първоначално във функционална валута, като към сумата на чуждестранната валута се прилага централния курс на Българска Народна Банка (БНБ) за съответната валута, към датата на сделката.

Курсовите разлики, възникващи при уреждане на парични позиции или при преизчисляване на паричните позиции на предприятието по курсове, различни от тези, при които са били преизчислени при първоначалното признаване през периода или в предходни финансови отчети, се признават като печалба или загуба за периода, в който са възникнали, с някои изключения съгласно МСС 21 на курсовите разлики, възникващи по дадена парична позиция, която по същността си представлява част от нетна инвестиция на отчитаща се стопанска единица в чуждестранна дейност .

Когато парична позиция възниква в резултат на сделка с чуждестранна валута и има промяна в обменния курс между датата на сделката и датата на уреждането, се появява курсова разлика. Когато сделката бъде уредена в рамките на същия отчетен период, през който е възникнала, цялата курсова разлика се признава през дадения период. Но когато сделката бъде уредена през следващ отчетен период, курсовата разлика, призната през всеки от междинните периоди до датата на уреждането, се определя от промяната на обменните курсове през всеки период.

Когато печалба или загуба от непарична позиция е отразена директно в собствения капитал, всеки обменен компонент от тази печалба или загуба се признава в друг всеобхватен доход. Когато печалба или загуба от непарична позиция е отразена в печалбата или загубата, всеки обменен компонент от тази печалба или загуба се признава като печалба или загуба.

Когато определени МСФО изискват някои печалби или загуби от активи да се отразяват директно в собствения капитал и когато такъв актив се оценява в чуждестранна валута, МСС 21 изисква преоценената стойност да бъде преизчислена, използвайки курса към датата на определяне на стойността, в резултат на което се получава курсова разлика, която също се признава в друг всеобхватен доход.

Предприятието прави преоценка на позиции в чуждестранна валута към края на отчетния период и текущо през отчетния период.

Позициите в чуждестранна валута към 31 декември 2016 година са оценени в настоящия финансов отчет по заключителния курс на БНБ.

**Счетоводни предположения и приблизителни счетоводни преценки**

В резултат на несигурността, присъща на деловата дейност, много статии от финансовите отчети не подлежат на прецизна оценка, а само на приблизителна оценка. Приблизителните оценки се оценяват въз основа на най-актуалната налична и надеждна информация.

Използването на разумни приблизителни оценки представлява основен елемент в изготвянето на финансовите отчети и не намалява тяхната достоверност. Прилагането на Международните стандарти за финансово отчитане изисква от ръководството да приложи някои счетоводни предположения и приблизителни счетоводни преценки при изготвяне на финансовите отчети и при определяне на стойността на някои от активите, пасивите, приходите и разходите. Всички те се извършват на основата на най-добрата преценка, която е направена от ръководството към края на отчетния период. Действителните резултати биха могли да се различават от представените във финансовите отчети

Дадена приблизителна оценка подлежи на преразглеждане, ако настъпят промени в обстоятелствата, на които се основава, или в резултат от получена нова информация или допълнително натрупан опит. Преразглеждането на приблизителната оценка не се свързва с предходни периоди и не представлява корекция на грешка.

Всяка промяна в прилаганата база за оценяване се третира като промяна в счетоводната политика, а не в счетоводната приблизителна оценка.

Когато е трудно да се направи разграничение между промяна в счетоводната политика и промяна в счетоводната приблизителна оценка, промяната се приема като промяна на счетоводната приблизителна оценка.

Ефектът от промяната в счетоводна приблизителна оценка, се признава перспективно чрез включването му в печалбата или загубата за периода на промяната , ако промяната засягя само този период или периода на промяната и бъдещи периоди, ако промяната засяга и двата.

Дотолкова, доколкото промяната в счетоводната приблизителна оценка води до промени в активите и пасивите, или се отнася до компонент от капитала, тя се признава чрез коригиране на балансовата стойност на свързания актив, пасив или компонент от капитала в периода на промяната.

**Грешки**

Грешки от минал период са пропуски или неточно представяне на финансовите отчети на предприятието за един или повече минали отчетни периоди произтичащи от неизползване или неправилно използване на надеждна информация, която:

* е била налична към момента, в който финансовите отчети за тези периоди са били одобрени за публикуване;

и

* е можело , приполагането на разумни усилия, да бъде получена и взета предвид при изготвянето и представянето на тези финансови отчети;

Тези грешки включват ефектите от математически грешки, грешки при прилагане на счетоводна политика, недоглеждане или неточно представяне на факти и измами.

Грешки по смисъла на МСС8 могат да възникнат във връзка с признаването, оценяването, представянето или оповестяването на компоненти от финансовите отчети. Потенциалните грешки за текущия период, открити в същия, се коригират преди финансовите отчети да се одобрят за публикуване. Въпреки това, грешки понякога се откриват в последващ период и тези грешки от предходни периоди се коригират.

Предприятието коригира със задна дата съществените грешки от предходни периоди в първия финансов отчет, одобрен за публикуване след като са открити чрез:

* преизчисляване на сравнителните суми за представения предходен период, в които е възникнала грешка;

или

* в случай, че грешката е възникнала преди най-ранно представения предходен период, преизчисляване на началното салдо на активите, пасивите и капитала за този период.

Грешка от предходен период се коригира посредством преизчисляване с обратна сила, освен ако е практически неприложимо да се определи някой от специфичните ефекти за периода или кумулативния ефект от тази грешка.

**Финансови инструменти**

Финансов инструмент е всеки договор, който поражда финансов актив за дадено предприятие и финансов пасив или капиталов инструмент, за друго предприятие.Предприятието признава финансов актив или финансов пасив в баланса, когато става страна по договорните условия на финансов инструмент.

Финансовите активи и пасиви се класифицират съгласно изискванията на МСС39.

**Свързани лица и сделки между тях**

Предприятието спазва разпоредбите на МСС24 при определяне и оповестяване на свързаните лица.

Сделка между свързани лица е прехвърляне на ресурси, услуги или задължения между свързани лица без значение на това, дали се прилага някаква цена.

**Лизинг**

Съгласно МСС 17 лизингов договор се класифицира като финансов лизинг, ако прехвърля по същество всички рискове и изгоди от собствеността върху актива.Лизингов договор се класифицира като оперативен лизинг, ако не прехвърля по същество всички рискове и изгоди от собствеността върху актива.

**Признаване и отчитане на финансов лизингов договор по които дружеството е лизингополучател**

В началото на лизинговия срок финансовият лизинг се признава като актив и пасив в баланса с размер, който в началото на лизинговия срок е равен на справедливата стойност на наетият актив или, ако е по-нисък – по настоящата стойност на минималните лизингови плащания, всяка едно от които е определено в началото на лизинговия договор. Дисконтовият процент, който се използва при изчисляване на настоящата на минималните лизингови плащания е лихвеният процент, заложен в лизинговия договор, доколкото той практически може да бъде определен; ако това е невъзможно – използва се диференциалният лихвен процент по задължението на лизингополучателя. Първоначалните преки разходи, извършени от лизингополучателя, се прибавят към сумата, призната като актив.

Минималните лизингови плащания се разпределят между финансовия разход и намалението на неплатеното задължение. Финансовият разход се разпределя по периоди за срока на лизинговия договор, така че да се получи постоянен периодичен лихвен процент по остатъчното салдо на задължението. Условните наеми се начисляват като разход за периодите, в които са били извършени.

Амортизационната политика по отношение на амортизуемите наети активи се съобразява с тази по отношение на собствените амортизуеми активи, а признатата амортизация се изчислява на базата, определена в МСС регламентиращи съответния вид актив. Ако не е сигурно в голяма степен, че предприятието ще придобие собственост до края на срока на лизинговия договор, активът изцяло се амортизира през по-краткия от двата срока – срока на лизинговия договор или полезния живот на актива.

**Признаване и отчитане на оперативен лизингов договор по които дружеството е лизингополучател**

Лизинговите плащания по оперативен лизинг се признават като разход в отчета за доходите по линейния метод за целия срок на лизинговия договор, освен ако друга системна база не е представителна за времето, през което предприятието използва изгодите на наетия актив.

**Събития след края на отчетния период**Събития след края на отчетния период са онези събития, както благоприятни, така и неблагоприятни, които възникват между края на отчетния период и датата, на която финансовите отчети са одобрени за публикуване.

Разграничават се два вида събития:

* такива, които доказват условия, съществували към края на отчетния период (коригиращи събития );

и

* такива, които са показателни за условия, възникнали след края на отчетния период (некоригиращи събития).

Предприятието коригира сумите, признати във финансовите отчети, за да отрази коригиращите събития след края на отчетния период и осъвременява оповестяванията.

Предприятието не коригира сумите, признати във финансови отчети, за да отрази некоригиращите събития след края на отчетния период. Когато некоригиращите събития след края на отчетния период са толкова съществени, че неоповестяването би повлияло на способността на потребителите на финансовите отчети да вземат стопански решения, предприятието оповестява следната информация за всяка съществена категория на некоригиращото събитие :

-естеството на събитието;

и

-приблизитлна оценка на финансовия му ефект или изявление, че такава оценка не може да бъде направена.

**Отчет за паричните потоци**

Предприятието е приело политика за отчитане и представяне на паричните потоци по прекия метод в отчета за паричните потоци.

Паричните потоци се класифицират като парични потоци от:

* Оперативна дейност
* Инвестиционна дейност
* Финансова дейност

**Отчет за промените в собствения капитал**

Предприятието представя отчет за промените в собствения капитал, показващ:

* обща сума на всеобхватния доход за периода.
* за всеки компонент на собствения капитал, ефектите от прилагане с обратна сила или преизчисление с обратна сила, признати в съответствие с МСС 8;

и

* за всеки компонент на собствения капитал, изравняване на балансовата стойност в началото и в края на периода, като се оповестяват отделно промените в резултат от:

- печалба или загуба;

- всяка статия на друг всеобхватен доход;

**Оценка по справедлива стойност**

Дружеството няма финансови инструменти, които се оценяват по справедлива стойност в отчета за финансово състояние. Справедливата стойност за целите на оповестяването на следните финансови инструменти се приема, че е разумно приближение на тяхната балансова стойност:

* Търговски и други вземания
* Парични средства и еквиваленти
* Заеми
* Търговски и други задължения

**ДОПЪЛНИТЕЛНА ИНФОРМАЦИЯ КЪМ СТАТИИТЕ НА ФИНАНСОВИЯ ОТЧЕТ**

1. **Отчет за финансовото състояние**

|  |  |  |  |  |  |  |  |
| --- | --- | --- | --- | --- | --- | --- | --- |
| **Имоти, машини, съоръжения и оборудване** | | | | | | | |
|  | **Земи и сгради** | **Съоръжения** | **Машини, обороудване и компютри** | **Транспорт-ни средства** | **Други активи-стоп.инв.** | **Капитализирани разходи** | **Общо** |
|
| ***Отчетна стойност*** |  |  |  |  |  |  |  |
| **Салдо към 31.12.2015** | **2213** | **21212** | **3 871** | **1 177** | **137** | **35** | **28 645** |
| Постъпили |  | 6 | 89 | 9 | 30 |  | **134** |
| Излезли | (1 950) | (21 218) | (2 450) | (22) | (2) | (35) | **(25 677)** |
| Преоценки признати в капитала |  |  |  |  |  |  | **-** |
| Обезценки признати в опр |  |  |  |  |  |  | **-** |
| Възстановени обезценки в опр |  |  |  |  |  |  | **-** |
| **Салдо към 31.12.2016** | **263** | **-** | **1 510** | **1 164** | **165** | **-** | **3 102** |
| Постъпили |  |  | 119 | 6 | 16 | 522 | **663** |
| Излезли |  |  |  |  |  | (174) | **(174)** |
| Преоценки признати в капитала |  |  |  |  |  |  | **-** |
| Обезценки признати в опр |  |  |  |  |  |  | **-** |
| Възстановени обезценки в опр |  |  |  |  |  |  | **-** |
| **Салдо към 30.6.2017** | **263** | **-** | **1 629** | **1 170** | **181** | **348** | **3 591** |
| ***Амортизация*** |  |  |  |  |  |  |  |
| **Салдо към 31.12.2015** | (1 200) | (9 635) | (3 403) | (1 057) | (109) | - | (15 404) |
| Постъпили | (30) | (106) | (92) | (44) | (9) |  | (281) |
| Излезли | 1048 | 9741 | 2 176 | 22 | 2 |  | 12 989 |
| Преоценки признати в капитала |  |  |  |  |  |  | - |
| Обезценки признати в опр |  |  |  |  |  |  | - |
| Възстановени обезценки в опр |  |  |  |  |  |  | - |
| **Салдо към 31.12.2016** | **(182)** | **-** | **(1 319)** | **(1 079)** | **(116)** | **-** | **(2 696)** |
| Постъпили | (5) |  | (43) | (18) | (6) |  | (72) |
| Излезли |  |  |  |  |  |  | - |
| Преоценки признати в капитала |  |  |  |  |  |  | - |
| Обезценки признати в опр |  |  |  |  |  |  | - |
| Възстановени обезценки в опр |  |  |  |  |  |  | - |
| **Салдо към 30.6.2017** | **(187)** | **-** | **(1 362)** | **(1 097)** | **(122)** | **-** | **(2 768)** |
| ***Балансова стойност*** |  |  |  |  |  |  |  |
| **Балансова стойност към 31.12.2016** | **81** | **-** | **191** | **85** | **49** | **-** | **406** |
| **Балансова стойност към 30.6.2017** | **76** | **-** | **267** | **73** | **59** | **348** | **823** |

Придобитите активи през 2017г. включват новозакупени и подобрения на съоръжения,машини и оборудване.

Дружеството няма обездвижени активи, както и активи върху които са учредени ипотеки

и залози.

***Събития, свързани с прилагане на Закона за водите***

Както е описано в **Законодателни промени в сила от 2016** година и съгласно получено писмо от МРРБ, във връзка с прилагането на §9 ал.6 от преходните и заключителни разпоредби на ЗИД на Закона за водите, дружеството е отписало от баланса си дълготрайни активи – публична държавна и публична общинска собственост с балансова стойност 12 653 х.лв.

Отписването на публичните ВиК активи от отчета за финансовото състояние на оператора е извършено актив по актив, в следната последователност:

1. Отписване на натрупаната амортизация на съответния актив срещу намаляване на отчетната му стойност;

2. Намаляване на балансовата стойност на актива до размера на преоценъчния резерв, формиран за него и/или до размера на отчетеното финансиране за този актив;

3. В случай, че размерът на преоценъчния резерв и/или финансирането не са достатъчни, за да покрият балансовата стойност на актива, то остатъкът от нея се отписва за сметка на другите компоненти на собствения капитал (натрупани печалби и други резерви, формирани от печалбата).

В отчета за финансовото състояние на ВиК оператора не се включват под никаква форма публичните активи, предадени по силата на горепосочените разпоредби.

|  |  |  |  |
| --- | --- | --- | --- |
| **Дълготрайни нематериални активи** | | | |
|  | **Програмни продукти** | **Придобити права** | **Общо** |
|
| ***Отчетна стойност*** |  |  |  |
| **Салдо към 31.12.2015** | 180 | - | **180** |
| Постъпили | 3 | 5707 | **5 710** |
| Излезли | (10) |  | **(10)** |
| Преоценки признати в капитала |  |  | **-** |
| Обезценки признати в опр |  |  | **-** |
| Възстановени обезценки в опр |  |  | **-** |
| **Салдо към 31.12.2016** | **173** | **5 707** | **5 880** |
| Постъпили | 34 |  | **34** |
| Излезли |  |  | **-** |
| Преоценки признати в капитала |  |  | **-** |
| Обезценки признати в опр |  |  | **-** |
| Възстановени обезценки в опр |  |  | **-** |
| **Салдо към 30.6.2017** | **207** | **5 707** | **5 914** |
| ***Амортизация*** |  |  |  |
| **Салдо към 31.12.2015** | **(144)** | **-** | **(144)** |
| Постъпили | (27) | (285) | (312) |
| Излезли | 10 |  | 10 |
| Преоценки признати в капитала |  |  | - |
| Обезценки признати в опр |  |  | - |
| Възстановени обезценки в опр |  |  | - |
| **Салдо към 31.12.2016** | **(161)** | **(285)** | **(446)** |
| Постъпили | (11) | (190) | (201) |
| Излезли |  |  | - |
| Преоценки признати в капитала |  |  | - |
| Обезценки признати в опр |  |  | - |
| Възстановени обезценки в опр |  |  | - |
| **Салдо към 30.6.2017** | **(172)** | **(475)** | **(647)** |
| ***Балансова стойност*** |  |  |  |
| **Балансова стойност към 31.12.2016** | **12** | **5 422** | **5 434** |
| **Балансова стойност към 30.6.2017** | **35** | **5 232** | **5 267** |

***Събития, свързани с прилагане на Закона за водите***

Както е описано в **Законодателни промени в сила за отчетен период 2016** година и съгласно Договор от 17.03.2016 г. за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги, сключен между В и К ООД - гр. Кърджали и Асоциация по ВиК на обособената територия, обслужвана от В и К ООД - гр. Кърджали, дружеството отчита нематериален актив по получените права, като е ползвало услугите на лицензиран оценител.

Задълженията за инвестиции по реконструкция и модернизация на съществуващите публични активи, поети от ВиК оператора формират дължимото от него възнаграждение за правата за достъп до тези съществуващи активи. Дружеството капитализира в отчета за финансовото състояние към датата на влизане в сила на договора /01.04.2016г./ нематериален актив – “права на достъп и експлоатация”, оценен по настоящата стойност на очакваните бъдещи плащания по задължения за реконструкция и модернизация срещу признаване на задължение за придобитите права, равно на задължението по изпълнение на инвестиционна програма.

**1.3. Mатериални запаси**

|  |  |  |
| --- | --- | --- |
| **Вид** | **31.12.2015 г.** | **31.12.2016 г.** |
| **Материали в т.ч. /нето/** | **711** | **726** |
| Основни материали | 711 | 726 |
| **Общо** | **711** | **726** |

Себестойността на материалните запаси , призната за разход през 2017 г., е включена в

статията: разходи за материали 930 х. лв.

* 1. **Текущи търговски и други вземания**

|  |  |  |
| --- | --- | --- |
| **Вид** | **30.06.2017** | **31.12.2016 г.** |
| Вземания по дивиденти |  |  |
| **Вземания от продажби в /нето/** | **1 578** | **1 316** |
| Вземания бруто | 1 786 | 1 524 |
| Обезценка на търговски вземания | (208) | (208) |
| **Вземания по предоставени аванси /нето/** | **-** | **8** |
| Вземания по предоставени аванси |  | 8 |
| **Вземания по съдебни спорове /нето/** | **187** | **256** |
| Вземания по съдебни спорове | 187 | 256 |
| **Други вземания в т.ч. /нето/** | **86** | **16** |
| Вземания по липси и начети | 2 | 3 |
| Вземания по рекламации |  |  |
| Предплатени разходи | 75 | 6 |
| Предоставени гаранции и депозити |  |  |
| Вземания по застраховане | 7 | 7 |
| други | 2 |  |
| Обезценка на други вземания |  |  |
| **Общо** | **1 851** | **1 596** |

Обезценката на вземанията е отчетена в съответствие с МСС 39 като разлика между балансовата стойност на вземането от клиента и настоящата стойност на очакваните бъдещи парични потоци стойност към 31 декември 2016 , съответно в размер на 208 х.лв.Обезценката се формира на база наблюдения,сравнения и анализ на процента на събираемост на вземанията. Приетата от ръководството обезценка на вземанията за 2016 година е в следната зависимост:

- вземания,неплатени от 1 до 2 години - обезценка от 10 %

- вземания,неплатени от 2 до 3 години - обезценка от 15 %

- вземания,неплатени над 3 години - обезценка от 40 %

- вземания фирми над 3 години - обезценка от 100 %

Дружеството обичайно завежда дела за просрочените вземания от клиенти, които са с изход в негова полза.

Дружеството няма заложени финансови активи като обезпечение на пасиви или условни пасиви.

**1.5.Данъци за възстановяване**

|  |  |  |
| --- | --- | --- |
| **Вид** | **31.12.2017 г.** | **31.12.2016 г.** |
| Данък върху печалбата |  |  |
| **Общо** | **-** |  |

**1.6.Парични средства**

|  |  |  |
| --- | --- | --- |
| **Вид** | **31.12.2017 г.** | **31.12.2015 г.** |
| **Парични средства в брой в т.ч.** |  | **10** |
| В лева |  | 10 |
| **Парични средства в разплащателни сметки в т.ч.** | **117** | **486** |
| В лева | 117 | 486 |
| **Парични еквиваленти** |  |  |
| **Общо** | **117** | **496** |

Към 30.06.2017г са наложени ограничения върху парични средства в разплащаелни сметки в размер на 13 хил.лева по банкова гаранция в полза на Асоциация по ВиК гр.Кърджали

**1.7. Собствен капитал**

**1.7.1. Основен капитал – лева**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Основен /записан/ капитал ООД** | | | | | | | | |
| **Съдружник** | **31.12.2017 г.** | | | | **31.12.2016 г.** | | | |
| **Брой дялове** | **Стойност** | **Платени** | **% Дял** | **Брой дялове** | **Стойност** | **Платени** | **% Дял** |
| МРРБ-държавата | 16 121 | 161 210 | 161 210 | 51% | 16 121 | 161 210 | 161 210 | 51% |
| Община Кърджали | 5 690 | 56 900 | 56 900 | 18% | 5 690 | 56 900 | 56 900 | 18% |
| Община Ардино | 1 264 | 12 640 | 12 640 | 4% | 1 264 | 12 640 | 12 640 | 4% |
| Община Джебел | 948 | 9 480 | 9 480 | 3% | 948 | 9 480 | 9 480 | 3% |
| Община Крумовград | 2 529 | 25 290 | 25 290 | 8% | 2 529 | 25 290 | 25 290 | 8% |
| Община Черноочене | 948 | 9 480 | 9 480 | 3% | 948 | 9 480 | 9 480 | 3% |
| Община Кирково | 2 529 | 25 290 | 25 290 | 8% | 2 529 | 25 290 | 25 290 | 8% |
| Община Момчилград | 1 580 | 15 800 | 15 800 | 5% | 1 580 | 15 800 | 15 800 | 5% |
| **Общо:** | **31 609** | **316 090** | **316 090** | **100%** | **31 609** | **316 090** | **316 090** | **100%** |

**1.7.2. Резерв от преоценки, Резерви**

|  |  |  |  |
| --- | --- | --- | --- |
|  | **Резерв от последващи оценки на активи** | **Други резерви** | **Общо резерви** |
| **Резерви към 31.12.2015 г.** | **1754** | **7167** | **8 921** |
| **Преизчислени резерви към 31.12.2015 г.** | **1 754** | **7 167** | **8 921** |
| **Резерви към 31.12.2016 г.** | **10** | **898** | **908** |
|  |  |  |  |
|  |  |  |  |
| **Резерви към 31.12.2017 г.** | **10** | **898** | **908** |

***Събития, свързани с прилагане на Закона за водите***

Както е описано в **Законодателни промени в сила от 2016** година и т.1.1., дружеството е отписало от баланса си дълготрайни активи – публична държавна и публична общинска собственост с балансова стойност 12 653 х.лв.

Отписването на публичните ВиК активи от отчета за финансовото състояние на оператора е извършено актив по актив, в следната последователност:

1. Отписване на натрупаната амортизация на съответния актив срещу намаляване на отчетната му стойност;

2. Намаляване на балансовата стойност на актива до размера на преоценъчния резерв, формиран за него и/или до размера на отчетеното финансиране за този актив;

3. В случай, че размерът на преоценъчния резерв и/или финансирането не са достатъчни, за да покрият балансовата стойност на актива, то остатъкът от нея се отписва за сметка на другите компоненти на собствения капитал (натрупани печалби и други резерви, формирани от печалбата).

**1.7.3. Финансов резултат**

|  |  |
| --- | --- |
| **Финансов резултат** | **Стойност** |
| **Печалба към 31.12.2015 г.** | **368** |
| **Увеличения от:** |  |
| Печалба за годината 2016 | 25 |
| **Намаления от:** | **-** |
| Разпределение на печелба за дивидент |  |
| Разпределение на печелба в резерви |  |
| **Печалба към 31.12.2016 г.** | **393** |
| **Увеличения от:** |  |
| Печалба за годината 2017 | **(24)** |
| **Намаления от:** | **-** |
| Разпределение на печелба за дивидент |  |
| Разпределение на печелба в резерви |  |
| **Печалба към 30.6.2017 г.** | **393** |
| **Загуба към 31.12.2015 г.** | **(418)** |
| **Загуба към 31.12.2016 г.** |  |
| **Загуба към 30.6.2017 г.** | **(24)** |
|  |  |
| **Финансов резултат към 31.12.2015 г.** | **(50)** |
| **Финансов резултат към 31.12.2016 г.** | **(25)** |
| **Финансов резултат към 30.6.2017 г.** | **(49)** |

**1.8.1 Нетекущи търговски и други задължения**

|  |  |  |
| --- | --- | --- |
| **Вид** | **31.12.2016 г.** | **31.12.2016 г.** |
| **Други дългосрочни задължения в т.ч.** | **5 370** | **5 370** |
| Дългосрочна част на задължения за придобити права | 4 964 | 4 964 |
| Дългосрочна част на задължения при пенсиониране | 406 | 406 |
| **Общо** | **5 370** | **5 370** |

Както е оповестено в т.1.2., дружеството капитализира в отчета за финансовото състояние към датата на влизане в сила на договора /01.04.2016г./ нематериален актив – “права на достъп и експлоатация”, оценен по настоящата стойност на очакваните бъдещи плащания по задължения за реконструкция и модернизация срещу признаване на задължение за придобитите права, равно на задължението по изпълнение на инвестиционна програма.

Дългосрочните задължения при пенсиониране са оценени от сертифициран актюер през 2016 година и са както следва:

|  |  |
| --- | --- |
| *Отчет за финансовото състояние* | *2016* |
|  |  |
| Настояща стойност на задължението 31/12/ 2016 | 487 591 |
| Справедлива стойност на активите по плана | - |
|  | 487 591 |
| Непризната актюерска печалба (загуба) |  |
| Непризнати разходи за минал стаж- |  |
| условни доходи | - |
| **Задължение, признато в отчет за финансовото състояние** | **487 591** |

**Вид (срок) Задължение Сума при пенсиониране**

1. Краткосрочни (<=12м.) 82 077 82 078

2.Дългосрочни (>12м.) 405 514 2 455 474

Общо: 487 591 2 537 552

**1.9. Текущи финансови пасиви**

|  |  |  |
| --- | --- | --- |
| **Текущи финансови пасиви** | **31.12.2017 г.** | **31.12.2016 г.** |
|
| Задължения по лизингови договори |  |  |
| **Общо** | **-** | **-** |

**1.10. Текущи търговски и други задължения**

|  |  |  |
| --- | --- | --- |
| **Вид** | **30.6.2017 г.** | **31.12.2016 г.** |
| **Задължения по доставки** | **320** | **244** |
| **Задължения по получени аванси** | **70** | **70** |
| **Други краткосрочни задължения в т.ч.** | **694** | **513** |
| Задължения по начислени разходи |  |  |
| Задължения по гаранции и депозити | 28 | 21 |
| Други краткосрочни задължения | 189 | 15 |
| Текуща част на задължения за придобити права | 477 | 477 |
| **Общо** | **1 084** | **827** |

**1.11. Данъчни задължения**

|  |  |  |
| --- | --- | --- |
| **Вид** | **30.6.2017 г.** | **31.12.2016 г.** |
| Данък върху печалбата |  | 65 |
| Данък върху добавената стойност | 80 | 92 |
| Данък върху доходите на физическите лица | 47 | 43 |
| Други данъци- корпоративни |  | 3 |
| Такси МОСВ | 703 | 665 |
| **Общо** | **830** | **868** |

**1.12. Задължения към персонал**

|  |  |  |
| --- | --- | --- |
| **Вид** | **30.6.2017 г.** | **31.12.2016 г.** |
| **Задължения към персонала** | **195** | **201** |
| в т.ч. задължения по неизползвани отпуски | 5 | 5 |
| **Задължения към осигурителни предприятия** | **115** | **111** |
| Текуща част от задължения при пенсиониране |  | 82 |
| **Общо** | **310** | **394** |

През 2016 г. дружеството използва актюерска оценка на доходите на персонала при пенсиониране и са начислени суми в годишния отчет за 2016г:

При прекратяване на трудовото правоотношение, след като работникът или служителят е придобил право на пенсия за осигурителен стаж и възраст, независимо от основанието за прекратяването, той има право на обезщетение от работодателя в размер на брутното му трудово възнаграждение за срок от 2 месеца, а ако е работил при същия работодател през последните 10 години от трудовия му стаж - на обезщетение в размер на брутното му трудово възнаграждение за срок от 6 месеца.

|  |  |
| --- | --- |
| Разходи за текущ стаж | 30 714 |
| Лихвени разходи | 225 |
| Очаквана възвръщаемост на активи по плана | - |
| Платени доходи | (12 751) |
| Разходи за минал стаж - условни доходи | 469 403 |
| Разходи за минал стаж - безусловни доходи | - |
| **Разход, признат в отчета за печалбата или загубата** | **487 591** |

**Вид (срок) Задължение Сума при пенсиониране**

1. Краткосрочни (<=12м.) 82 077 82 078

2.Дългосрочни (>12м.) 405 514 2 455 474

Общо: 487 591 2 537 552

Основните финансови предположения, използвани при изчисленията, са следните:

Дисконтов процент – 2,5%

Бъдещо увеличение на заплатите на година – 5%

Средна възраст на пенсиониране при мъжете – 63 г. и 10 м.

Средна възраст на пенсиониране при жените – 60 г. и 10 м.

**2. Отчет за доходите**

**2.1. Приходи**

**2.1.1. Приходи от продажби**

|  |  |  |
| --- | --- | --- |
| **Вид приход** | **2017 г.** | **2016 г.** |
| **Продажби на услуги** | **3532** | **3322** |
| Продажби на услуги | 3532 | 3322 |
| **Други приходи** | **65** | **75** |
| Други приходи | 65 | 75 |
| **Общо** | **3597** | **3397** |

В приходите от продажби на услуги към 30.06. 2017 г. са включени услуги за:

- доставка на питейна вода – 2992 хил.лв

- отвеждане на отпадъчни води – 129 хил.лв

- пречистване на отпадъчни води – 380 хил.лв

- водомерни и други В и К услуги – 31 хил.лв

В други приходи са отчетени лихвите за просрочени плащания, таксите събирани от дружеството за откриване на партиди, издаване на становище и сключване на договори и приходи от строителни дейности и др.

**2.1.2 Приходи от безвъзмездни средства предоставени от държавата**

|  |  |  |
| --- | --- | --- |
| **Вид приход** | **2017 г.** | **2016 г.** |
| Дарения за дълготрайни активи |  | 43 |
| Дарения за текуща дейност |  |  |
| **Общо** | **-** | **43** |

През отчетния период не са отчетени приходи от финансиране .

**2.1.3 Финансови приходи**

|  |  |  |
| --- | --- | --- |
| **Вид приход** | **2016 г.** | **2016 г.** |
| **Приходи от лихви в т.ч.** |  | **2** |
| други |  | 2 |
| **Общо** |  | **2** |

**2.2. Разходи**

**2.2.1. Използвани суровини, материали и консумативи**

|  |  |  |
| --- | --- | --- |
| **Вид разход** | **30.6.2017 г.** | **30.6.2016 г.** |
| Основни материали | 61 | 160 |
| Горивни и смазочни материали | 76 | 52 |
| Подръжка и ремонт на ДМА | 300 | 153 |
| Инструменти | 27 | 11 |
| Работно облекло |  | 2 |
| Ел. енергия | 447 | 393 |
| Офис материали и консумативи | 6 | 5 |
| Други материали | 13 | 1 |
| **Общо** | **930** | **777** |

**2.2.2. Разходи за външни услуги**

|  |  |  |
| --- | --- | --- |
| **Вид разход** | **30.6.2017 г.** | **30.6.2016 г.** |
| Нает транспорт | 4 | 6 |
| Ремонти | 39 | 28 |
| Реклама | 13 | 8 |
| Съобщителни услуги | 12 | 16 |
| Консултански и други договори | 4 | 8 |
| Граждански договори и хонорари | 31 | 30 |
| Застраховки | 9 | 10 |
| Данъци и такси | 34 | 41 |
| Охрана | 33 | 19 |
| Абонаменти | 58 | 17 |
| Други разходи за външни услуги | 34 | 63 |
| Наеми | 1 | 7 |
| Такси водоползване и заустване | 109 | 119 |
| ............................................................ |  |  |
| **Общо** | **381** | **372** |

**2.2.3. Разходи за амортизации**

|  |  |  |
| --- | --- | --- |
| **Вид разход** | **30.6.2017 г.** | **30.6.2016 г.** |
| **Разходи за амортизации на производствени** | **256** | **180** |
| дълготрайни материални активи | 65 | 92 |
| дълготрайни нематериални активи | 191 | 88 |
| **Разходи за амортизации на административни** | **17** | **8** |
| дълготрайни материални активи | 7 | 1 |
| дълготрайни нематериални активи | 10 | 7 |
| **Общо** | **273** | **188** |

**2.2.4. Разходи за заплати и осигуровки на персонала**

|  |  |  |
| --- | --- | --- |
| **Разходи за:** | **30.6.2017 г.** | **30.6.2016 г.** |
| **Разходи за заплати на в т.ч.** | **1 822** | **1 471** |
| производствен персонал | 1 569 | 1 191 |
| административен персонал | 253 | 280 |
| **Разходи за осигуровки на в т.ч.** | **396** | **561** |
| производствен персонал | 332 | 474 |
| административен персонал | 64 | 87 |
| **в т.ч. разходи по неизпозвани отпуски** | **5** | **3** |
| **Общо** | **2 218** | **2 032** |

**2.2.5. Загуби от обезценка**

|  |  |
| --- | --- |
| Стойност обезценка вземания към 31.12.2015 | 98 |
| Начислена през 2016 г. | 110 |
| Стойност обезценка вземания към 31.12.2016 | 208 |

*Виж бележка 1.4.*

**2.2.6. Други разходи**

|  |  |  |
| --- | --- | --- |
| **Вид разход** | **30.6.2017 г.** | **30.6.2016 г.** |
| Разходи за командировки | 9 | 5 |
| Разходи представителни | 6 | 6 |
| Разходи за предпазна храна | 2 | 3 |
| Разходи за глоби и неустойки | 8 | 5 |
| Разходи за обучение и квалификация | 18 | 6 |
| Други разходи | 7 | 5 |
| Компенс.отпуски |  |  |
| Социални разходи | 10 |  |
| **Общо** | **60** | **30** |

**2.2.7. Балансова стойност на продадени активи, изменения на запаси от продукция, капитализирани разходи и други**

|  |  |  |
| --- | --- | --- |
| **Вид разход** | **30.6.2017 г.** | **30.6.2016 г.** |
| **Капитализирани разходи за активи** | 242 | 29 |
| **Общо** | **242** | **29** |

**2.2.8. Финансови разходи**

|  |  |  |
| --- | --- | --- |
| **Вид разход** | **30.6.2017 г.** | **30.6.2016 г.** |
| **Разходи за лихви в т.ч.** |  | **2** |
| по заеми |  |  |
| по лизингови договори |  |  |
| финансови разходи по задължение за придобити права |  |  |
| **Други финансови разходи** | **1** | **1** |
| **Общо** | **1** | **3** |

**2.2.9. Разход за данъци**

Съгласно действащото законодателство печалбите се облагат с корпоративен данък в размер 10%. За изчисляване размера на отсрочените данъци е ползвана ставка 10%, която се очаква да е валидна при обратното проявление.

**ДРУГИ ОПОВЕСТЯВАНИЯ**

1. **Свързани лица и сделки със свързани лица**

Свързаните лица са съдружниците, описани в т.1.7.1., както и предприятия, в чийто капитал собственост притежават същите съдружници. През 2017 година не са извършвани сделки със свързаните лица, различни от тези по предоставяне на ВиК услуги.

**Сделки с ключов ръководен персонал**

|  |  |  |  |  |  |
| --- | --- | --- | --- | --- | --- |
| **Доходи на ключов ръководен персонал** | | | | | |
| **Длъжности** | **Краткосрочни доходи** | **Начислени суми за:** | | | |
| **Доходи при напускане** | **Други дългосрочни доходи** | **Плащания на базата на акции** | **Доходи след прекратяване** |
| УПРАВИТЕЛ | 23 |  |  |  | 3 |
|  |  |  |  |  |  |
|  |  |  |  |  |  |
| **Общо:** | 23 | - | - |  | 3 |

**2. Финансови рискове**

В хода на обичайната си дейност дружеството може да бъде изложено на различни финансови рискове – пазарен риск ( включително : валутен риск, лихвен риск и ценови риск); кредитен риск и риска на ликвидността. Дружеството не използва деривативни финансови инструменти за управление на финансовия риск.

Приходите от продажби на дружеството са деноминирани в български лева и поради тази причина то не е изложено на колебания в курса на чуждестранната валута.

Цените, по които работи дружеството при продажбата на услуги от обичайната си дейност се регулират от КЕВР и не се влияят от пазарната конюнктура.

Дружеството няма експозиция на финансови активи и пасиви към плаващи лихвени проценти и поради тази причина не очаква промените в лихвените нива да имат ефект върху финансовото му състояние.

**Кредитен риск**

Финансовите активи,които потенциално излагат дружеството на кредитен риск са предимно вземанията от продажби.Значителна концентрация на кредитен риск има в определени клиенти: бюджетни институции, производственни предприятия и битови потребители.Основно дружеството е изложено на кредитен риск, в случай че клиентите не изплатят своите задължения.Политиката на ръководството за минимизиране на този риск е насочена към осъществяване на редица действия съобразно Общите условия – покани за доброволно плащане на задълженията,предупреждение за спиране на водоподаването,спроразумителни протоколи за разсрочено плащане,завеждане на изпълнителни дела и предаване на изпълнителните листове на частни съдии – изпълнители.

**Ликвиден риск**

Ликвиден риск е рискът , че дружеството може да се затрудни при погасяване на своите финансови задължения.С цел управление на този риск ръководството поддържа оптимално ниво бързо ликвидни активи ( парични средства и вземания),както и възможност за усвояване при необходимост на кредитна линия.Дружеството се стреми да изготвя прецизни прогнози на паричните потоци, което спомага за ефективно управление на ликвидния риск.

**3. Ключови приблизителни оценки и преценки на ръководството с висока несигурност**

В настоящи финансов отчет при определяне на стойността на някои от активите, пасивите, приходите и разходите ръководството е направило някои счетоводни предположения и приблизителни счетоводни преценки. Всички те са направени на основата на най-добрата преценка и информация, с която е разполагало ръководството към края на отчетния период. Действителните резултати биха могли да се различават от представените в настоящия финансов отчет.

**3.1. Обезценка на на материални запаси**

Към края на отчетния период ръководството прави преглед на наличните материални запаси – материали, продукция, стоки, за да установи дали има такива, на които нетната реализуема стойност е по-ниска от балансовата им стойност. При този преглед към 30.06.2017 г. не са установени индикации за обезценка на материални запаси.

**3.2. Обезценка на вземания**

Към края на всеки отчетен период ръководството извършва преглед на приблизителна оценка за загуби от съмнителни и несъбираеми вземания.

Обезценка на търговски вземания се формира когато са налице обективни доказателства, че дружеството няма да може да събере цялата сума по тях съгласно оригиналните условия на вземанията. За такива доказателства ръководството приема: установяването на значителни финансови затруднения на длъжника по вземането, вероятност длъжникът да влезе в процедура на несъстоятелност или друга финансова реорганизация.

За дружеството е определен обичаен период от 30 дни от издаване на фактурата, за който не се начисляват лихви на потребителите,съгласно Общите условия за предоставяне на В и К услуги одобрени от КЕВР. Към края на отчетния период ръководството прави преглед на вземанията от клиентите и преценява наличието на условия за обезценка. Тези обстоятелства се вземат под внимание от ръководството, когато се определя и класифицира дадено вземане за обезценка. Стойността на обезценката е разликата между балансовата стойност на даденото вземане и сегашната стойност на прогнозираните бъдещи парични потоци, дисконтирани по оригинален ефективен лихвен процент. Всички съмнителни вземания, които не са събрани в продължение на повече от една година се третират като трудносъбираеми и се обезценяват, доколкото се преценява, че съществува висока несигурност за тяхното събиране в бъдеще.

#### Загуби от обезценка

Времевата структура на вземания от продажби към датата на отчета, които не са обезценени е както следва:

|  |  |  |  |  |  |
| --- | --- | --- | --- | --- | --- |
| *В хиляди лева* |  | **2017** | **2016** |  |  |
| Нито просрочени, нито обезценени |  | 977 | 715 |  |  |
| Просрочени между 1-30 дни |  | 147 | 147 |  |  |
| Просрочени между 31-90 дни |  | 283 | 283 |  |  |
| Просрочени между 90-120 дни |  | 116 | 116 |  |  |
| Просрочени над 120 дни |  | 55 | 55 |  |  |
|  |  | 1578 | 1316 |  |  |

Дружеството смята, че необезценените суми които са просрочени над 30 дни са събираеми, на база на историческа информация за плащанията и подробен анализ на кредитния риск на клиентите, включително кредитен рейтин, когато е наличен.

**4. Условни активи и пасиви**

Дружеството е завело дела към физически и юридически лица по повод вземания за извършени ВиК услуги. Преценката на ръководството е, че делата ще бъдат уредени в полза на В и К ООД – Кърджали.

Срещу дружеството няма заведени съдебни или изпълнителни дела, от които да се очакват съществени изходящи бъдещи парични потоци.

Дружеството не е гарант или съдлъжник по договори за кредити в полза на трети лица.

**5. Събития след края на отчетния период**

За периода след датата към която е съставен финансовият отчет, до датата на съставянето му 25 юли 2017 г. не са настъпили събития, които да изискват корекции на сумите в отчета или допълнителни оповестявания.

**6. Действащо предприятие**

Ръководството на дружеството счита че предприятието е действащо и ще остане действащо. Няма планове и намерения за преустановяване на дейността. През 2016г Дружеството подписа договор с Асоциация ВиК гр.Кърджали по изискванията на Закона за водите, съгласно който ще продължи да функционира през следващия отчетен период.